utorak, 07. sep 2021, 23:58\nKamerna dela Petra Stojanovića: Druga sonata za violinu i klavir, Romansa za violinu i klavir i Klavirski kvintet u ce molu, opus 9\nPetar Stojanović je rođen na današnji dan – 7. septembra 1877. godine u Budimpešti, u srpskom kraju Budima, gde je prve podsticaje za muziku dobio u još roditeljskom domu. Njegov otac Evgenije, pasionirani ljubitelj muzike, negovao je u svom domu kamerno muziciranje sa sinovima, a i sam kompozitor-amater napisao je nekoliko dela u romantičarskom duhu. Po završenoj gimnaziji Petar Stojanović je započeo studije violine na tadašnjem Narodnom konzervatorijumu u Budimpešti, u klasi Jenea Hubaja, a potom je 1904. specijalizirao na bečkom Konzervatorijumu, dobivši diplome za kompoziciju i violinu. Nastupajući kao koncertni violinista na solističkim resitalima, kao i u kamernim ansamblima u Beču, Stojanović je ubrzo stekao ugled kao izvođač, ali i kao kompozitor čija su se dela, osim u austrijskoj prestonici, rado izvodila u Budimpešti i Pragu. Posebno mesto na samom početku kompozitorske karijere ima njegov Prvi koncert za violinu i orkestar iz 1903. godine, da bi već Drugim violinskim koncertom u Ge duru, opus 11 Stojanović uspostavio svoj renome na evropskoj muzičkoj sceni.\nGodine 1925. Stojanović dolazi u Beograd, gde radi kao solista i član kamernih ansambala, koncertmajstor Beogradske opere i član Beogradske filharmonije. U periodu od 1925. do 1937. godine bio je profesor u muzičkoj školi Stanković, da bi po osnivanju Muzičke akademije 1937, u ovoj instituciji radio kao profesor violine. Kao iskusni violinista, koji je za sobom već imao dugogodišnju koncertantnu i pedagošku karijeru, Stojanović je u Beogradu odgajio prvu generaciju violinista sa visokom stručnom spremom, istovremeno pišući i instruktivnu nastavnu literaturu.\nŠkolovanje i dugogodišnji život u Budimpešti i Beču odredili su u velikoj meri Stojanovićev stilski izraz. Ono po čemu se njegov opus, koji broji oko 138 dela, razlikuje od drugih srpskih kompozitora koji su stvarali u istom periodu jesu pre svega oblici koje je negovao. Naime, u opusu ovog autora preovlađuje sonatna forma, posebno izražena u kamernim delima i instrumentalnim koncertima. Iako je komponovao opere, operete, baletsku muziku, kao i nekoliko solo pesama, Stojanović je prevenstveno kompozitor instrumentalnih dela u poznoromantičarskom duhu i ona zauzimaju centralno mesto u njegovom opusu.\nMajstori baroka – Mikelanđelo Rosi


Naslov: Realizovan zajednički trening za animatore u turizmu u okviru projekta “Eko Tamiš- novi tiristički proizvod” - Regionalna Privredna komora Južnobanatskog upravnog okruga\nDatum kreiranja ponedeljak, 15 oktobar 2018 17:27\nskladu sa planiranim aktivnostima, u periodu od 11. – 13.oktobra 2018. godine održan je zajednički trening za animatore u turizmu sa srpske i rumunske strane koji je bio trodnevni trening. Trening je održan u Hotelu Vojvodina u Zrenjaninu i bio namenjen animatorima u turizmu koji su prethodno prisustvovali pojedinačnim treninzima. Ovo je bila prilika da učesnici treninga podignu nivo poznavanja o turizmu u Banatu, da steknu nove veštine i unaprede postojeće, kao i da bolje upoznaju novi regionalni turistički proizvod Eko Tamiš.\nTrening je bio posebno dizajniran za turističke animatore i bio podeljen u tri jednodnevne trening sesije. Prvi dan je fokus bio na komunikaciji i prezentaciji, dok je drugog dana trening bio usmeren na praktične aspekte, uključujući komunikacijske i prezentacione veštine, tehnike i alate. Treći dan je bio sumiranje koje povezuje naučene tehnike i alate sa Eko Tamišem, multijezičkim okruženjem i prekograničnim turizmom i organizovanim izletom.\nTrening je bio zasnovan na najboljim međunarodnim praksama u obrazovanju turističkih animatora i širokom spektru znanja stručnjaka iz ove oblasti, pri tom je bio interaktivan i uključene su bile vežbe i primeri iz stvarnog života. Trening je bio održan na srpskom i rumunskom jeziku simultano.\nTrećeg dana je za sve polaznike bio organizovan izlet na obližnjem zaštićenom lokalitetu „Carska bara“ koji se nalazi u neposrednoj blizini Tamiša, gde je bila organizovana vožnja turističkim brodom i razgledanje preko 230 vrsta ptica i 300 vrsta biljaka.


Novosti\t25.10.2018 13:39\nFUNKCIONER Dveri, i praktično njihov drugi čovek, Srđan Nogo izrastao je u veliku prepreku za saradnju između ove i ostalih opozicionih partija u Savezu za Srbiju. Kako saznajemo, Dragan Đilas i Vuk Jeremić nezadovoljni su njegovim istupima u javnosti i sve više pritiskaju lidera Dveri Boška Obradovića da Noga izbaci iz stranke.\nOni veruju da Nogo namerno pravi štetu Savezu i da će i ubuduće imati sličnih ispada poput onog kada je rekao da Anu Brnabić i Aleksandra Vučića treba obesiti na Terazijama ukoliko je istina da je premijerka potpisala Dablinski sporazum prema kojem Brisel Srbiji može da isporuči 1,2 miliona migranata.\nNije tajna ni da je Nogo predvodnik struje u Dverima koja se letos intenzivno zalagala za to da se ne ulazi u savez sa Đilasom, ali je na sastanku glavnog odbora preglasan. Osim zahteva koji dolaze od lidera Saveza, sa istim ciljem na Obradovića se obrušio i veliki broj funkcionera Dveri. Na poslednjem zasedanju Glavnog odbora, na kojem je bilo oko 60 članova, njih 40 je tražilo da se Nogo izbaci iz stranke. Obradović je odbio da se o tome uopšte raspravlja.\nPrema našim saznanjima, protiv Noga se okrenuo i veći broj opštinskih odbora, ali i većina u Predsedništvu Dveri. Međutim, Obradović ga je dosad štitio od izbacivanja iz stranke, iz Glavnog odbora i od disciplinskog postupka. S druge strane, Nogo nije usamljen i ima solidnu podršku, a s obzirom na to da je poslednjih godinu dana rejting Dveri znatno opao i da se kreće oko dva i po odsto, dodatne afere i skandali prilikom raskola u stranci sigurno im neće poboljšati popularnost kod birača.\nInače, deo stranke udario je na Noga i posle neuspeha na beogradskim izborima, kada Dveri nisu uspele da pređu cenzus, označivši ga kao krivca jer se zalagao za savez sa ideološki potpuno suprotstavaljenim DJB. Okrivljen je i da je vodio neefikasnu kampanju i da mora da snosi posledice. Nogo je potom podneo ostavku u Predsedništvu, ali je ostao na drugim stranačkim funkcijama.\nTEG I POSLANICI\nBOŠKO Obradović kao lider Dveri ima još jedan teg oko vrata, i to u Narodnoj skupštini, među svojim parlamentarcima. Od sedmoro poslanika ove partije u parlamentu, njih četvoro izričito se protive ulasku desničarskih Dveri u Savez za Srbiju.


Srna | 20. 03. 2017 - 14:33h\nPotpredsednik Vlade Republike Srpske Anton Kasipović izjavio je danas u Banjaluci da je Vlada Srpske posvećena rešavanju pitanja restrukturisanja "Železnica Republike Srpske" i da bi ove sedmice trebalo da budu isplaćene naknade za topli obrok i prevoz.\n- Vlada Republike Srpske je jutros, ali će i u toku dana razmatrati na koji način će biti rešavano pitanje restrukturisanja `Železnica Republike Srpske`. Dramatično je što bilo ko ugrožava zdravlje štrajkujući glađu - rekao je Kasipović novinarima.\nOn je pozvao da radnici "Železnica Republike Srpske" razgovaraju sa Vladom i da se zajednički traže rešenja, koja su na tragu predloga Svetske banke.\nBUNT ŽELEZNIČARA Štrajkači glađu pozvani na pregovore, direktor na razgovoru kod premijerke\nSindikat železničara RS: Podrška planu…\nPredsednik Sindikata železničara Republike Srpske Milijan Marković izjavio je da ova organizacija podržava najavljeno penzionisanje radnika "Železnica…\nPovezane teme: Anton Kasipović , Železnice Republike Srpske , naknade


Teslić: U toku izgradnja fabrike za prečišćavanje otpadnih voda (VIDEO) - Televizija K3\nTeslić: U toku izgradnja fabrike za prečišćavanje otpadnih voda (VIDEO)\nU opštini Teslić u toku je izgardanja fabrike za prečišćavanje otpadnih voda, čijom primjenom će biti ispoštovani ekološki standardi evropske unije kada je u pitanu tretman otpadnih voda . Načelnik ove lokalne zajednice Milan Miličević obišao je radove, gdje je sa sa predstavnim izvođača razgovarao o trenutnoj dinamici gradnje i očekivanjima za naredni period.\nOpština Teslić među prvim loklanim zajednicama u BiH trebala bi dobiti izgrađeno savremeno postrojenje za prečišćavanje otpadnih voda kapaciteta 20 000 korisnika sa područja ove loklane zajednice. Trenutno su toku su građevevinski radovi,a da su urađeni podložni betoni, donje ploče, kao i dio zidova na nekim objektima.\nRadove na izgradnji ovog postrojenja obišao i načelnik Teslića Milan Miličević koji istakao se sve odvija planiranom dinamikom i podsetio da će puštanem u rad postrojenja biti ispoštovani ekološki standardi evropske unije kada je u pitanju tretman otpadnih voda .\nUkupna vrijenost projekta je , čiji završetak je predviđen do kraja septembra naredne godine je veća od 3.5 miliona evra. Od toga milion i po evra obezbjeđeno je donacijom Kraljevine Švedske, dok se se nešto vise od 2 dva milona finansira sredstvima evropske investicone banke.\nSO Istočno Sarajevo: Na sjednici usvojena odluka o osnivanju novog javnog preduzeća ,,DIGIS” (VIDEO)Dodik: Šmit priča neistine, neće biti devalvirane pokrenute inicijative iz Srpske (VIDEO)


AMBASADORKA ŠVEDSKE: Računamo da će se Srbija u potpunosti uskladiti sa merama EU protiv Rusije - OPOZICIJA Na Jednom Mestu\nAMBASADORKA ŠVEDSKE: Računamo da će se Srbija u potpunosti uskladiti sa merama EU protiv Rusije\nŠvedska ulaže značajna politička i finansijska sredstva da bi podržala Srbiju da postane članica EU, istakla je švedska ambasadorka u Beogradu Anika Ben David.\nOna je u biltenu ambasade Švedske, posle šet meseci boravka u Beogradu, istakla da se u Srbiji oseća kao kod kuće i podsetila da svaki stoti građanin Švedske potiče iz Srbije, što predstavlja divan most saradnje koji povezuje dve zemlje.\nUkazujući da je vojni napad Rusije na Ukrajinu tektonski poremećaj za Evropu i za ceo svet, koji predstavlja flagrantno kršenje osnovnih pravila i principa međunarodnog prava, uključujući i Povelju UN, Anika Ben David je poručila da ovakvoj upotrebi sile nema mesta u 21. veku.“Rat nikada nije rešenje, kao što su ljudi na Zapadnom Balkanu bolno doživeli krajem prošlog veka“, ocenila je ona i upozorila da Rusija ide potpuno neodgovornim putem, dovodeći svoje nuklearne snage u pripravnost.\n„Švedska i EU najoštrije osuđuju rat Rusije protiv Ukrajine. Pozivamo Rusiju da odmah prekine neprijateljstva, povuče svoju vojsku i u potpunosti poštuje teritorijalni integritet, suverenitet i nezavisnost Ukrajine“, naglasila je Ben David. Budući da je zemlja kandidat, ona od Srbije očekuje da se uskladi sa spoljnom i bezbednosnom politikom EU. „Računamo na to da će se Srbija u potpunosti uskladiti sa restriktivnim merama EU protiv Rusije“, predočila je Anika Ben David. Prema njenim rečima, Švedska nastavlja da podržava Srbiju kroz reformsku saradnju, izdvajajući oko 13 miliona evra godišnje u cilju jačanja kapaciteta zemlje i podrške neophodnim reformama u mnogim oblastima.\nKako je objasnila, podrška se fokusira na zaštitu životne sredine, demokratiju, ljudska prava i vladavinu prava, rodnu ravnopravnost i inkluzivni ekonomski rast. Tokom protekle dve decenije, Švedska je donirala više od 280 miliona evra, precizirala je Anika Ben David, koja veruje da to pokazuje opredeljenost njene zemlje da ostane jedan od najjačih pobornika Srbije u ovom procesu. „Tokom ove godine počećemo da primenjujemo novu strategiju reformske saradnje. Ona obuhvata narednih sedam godina, što potvrđuje našu dugoročnu posvećenost reformskom procesu Srbije i putu ka EU“, zaključila je ambasadorka Švedske.\nČlanak AMBASADORKA ŠVEDSKE: Računamo da će se Srbija u potpunosti uskladiti sa merama EU protiv Rusije se pojavljuje prvo na Naša Borba.\nInflacija u Danskoj najviša od 1984. godine


Đukić traži zamene za "odlazeće" Soldada i Ramija - Fudbal, Transferi\nĐukić traži zamene za „odlazeće“ Soldada i Ramija\nPodrazumevani veb mesta 25.07.2013., 23:53\nMiroslav Đukić imaće ogromnih problema naredne sezone u Valensiji, jer su na izlaznim vratima kluba sa Mestalje dva ključna igrača – Roberto Soldado i Adil Rami. Obojica bi karijeru mogli da nastave u Engleskoj, a Valensija bi od njihovih prodaja mogla da zaradi i 40 miliona evra.\nAli džaba Đukiću svi ti novci, jer on sada mora da razmišlja o tome kako će napraviti ekipu koja će se plasirati u TOP 4 i obezbediti plasman u Ligu šampiona sledeće sezone, što im je izmaklo prethodne kada su bili peti.\nMete srpskog stručnjaka su Helder Poštiga i Pablo Osvaldo, kao igrači koji bi mogli da zamene Soldada, a u defanzivi bi Đukić rado video Marka Bartru iz Barselone umesto Ramija. Postoje naravno i alternative ovim fudbalerima, a ko će stići na Mestalju saznaćemo u narednih mesec dana koliko ima do kraja prelaznog roka. Što pre dođvedu pojačanja, imaće više vremena za uigravanje ekipe.\nPrethodna vest Tepić potpisao za Ritas\nSledeća vest Marko Nikolić, trener Vojvodine nakon trijumfa nad Honvedom\nTepić potpisao za Ritas\nMarko Nikolić, trener Vojvodine nakon trijumfa nad Honvedom


Brežančić: Remi težak kao poraz - MaxBet Sport\nBrežančić: Remi težak kao poraz\nU četvrtom kolu Super lige Srbije Partizan je remizirao u Kruševcu sa ekipom Napretka za konačan rezultat od 2:2. ( 2:1). Strelci na meču bili su 11′,29′ Ivanović ( Napredak), 14′ Brežančić, 66′ Suma (Partizan). Za zvaničan sajt Partizana govori strelac prvog gola za crno-bele Rajko Brežančić.\nKvota naše kladionice na pobedu Liverpula nad Čelsijem u Superkupu Evrope je 1.65.\n– Nismo potcenili Napredak to je sigurno, a zašto nismo realizovali onoliki broj šansi to ćemo zajedno analizirati sa šefom i stručnim štabom. U jednom trenutku sam pomislio da igramo još dva dana da nećemo dati gol -počeo je svoje izlaganje Brežančić, a odmah i dodao:\n– Remi nam je toliko teško pao kao da je poraz i zaista nema opravdanja. Šef nam je rekao u svlačionici da treba da nas je sramota i zaista se tako svi osećamo. Znali smo da utakmica sa Napretkom neće biti laka, nijednom ih poslednjih godina nismo pobedili sa strane, ali sada nema kukanja već glavu gore i ovo da nam bude pouka.\nImao je fudbaler Partizana i završni komentar:\n– Ja lično se dobro osećam po pitanju forme, ali bih ovaj gol menjao za tri boda za nas. Ako je trebao ovakav kiks da se desi nek se desi sad, težak remi, ali opomena za četvrtak pred tešku utakmicu u Turskoj. Ovo nas je dobro potreslo da se pripremimo što bolje, napravimo analizu , vidimo propuste i opravdamo poverenje navijača sa utakmice u Beogradu. Malatija nije laka ekipa, dobro će se pripremiti za revanš. Sledi ozbiljan rad pred put!\nTagovi:FK PartizanRajko BrežančićTopTop2Top3\n12.08.2019. at 10:42\nZvezda uzela titulu već u 4.kolu hahahahha\nOstali sportovipre 2 sata 4


Dačić: SAD znaju da problem nije u Beogradu nego u Prištini - Studio B\nBeograd 21°C u 11:00\nDačić: SAD znaju da problem nije u Beogradu nego u Prištini\nDačić: SAD znaju da problem nije u Beogradu nego u Prištini Tanjug\nObjavljeno: 18.07.2019. 20:41 Izmenjeno: 18.07.2019. 20:41\nSjedinjene Američke Države ne smatraju da je pitanje Kosova završeno, nego misle da treba da se postigne dogovor koji je prihvatljiv i za Beograd i za Prištinu, a to je naravno i naša pozicija, izjavio je ministar spoljnih poslova Ivica Dačić posle razgovora sa američkim savetnikom za nacionalnu bezbednost Džonom Boltonom u Vašingtonu.\nFOTO TANJUG / MINISTARSTVO SPOLJIH POSLOVA / bb\n„Bolton je govorio da SAD žele da pomognu da se dođe do rešenja, mi smo spremni da učestvujemo u dijalogu, ali neko treba da izvrši pritisak na Prištinu da ukine takse“, rekao je Dačić za RTS.\nBez obzira što neki naši ljudi misle da se pozicija SAD prema Kosovu nije dovoljno promenila, što bismo mi voleli da je ona principijelno drugačija što se tiče nezavisnosti Kosova, mi to ne možemo da promenimo, ali se ipak nešto promenilo, kazao je šef diplomatije.\n„Ono što se promenilo to je da SAD više ne prate taj, kako je Bolton rekao, autopilot spoljne politike od pre 20, 30 godina i da grade kreativan pristup da se nađe kompromisno rešenje“, naglasio je Dačić.\nDačić, koji je učestvovao na Ministarskoj konferenciji o unapređenju verskih sloboda koja se održava u Vašingtonu, ocenio je da je značajno što je do sastanka sa Boltonom došlo zato što, kako kaže, nije primao druge ministre koji su došli u Vašington, već samo one koji su od značaja za neke prioritete američke spoljne politike, što potvrđuje da je pronalazezenje kompromisnog rešenja za KiM visoko na listi spoljnopolitičkih prioriteta administracije američkog predsednika.\n„Sastanak je bio izuzetno koristan, razmenili smo mišljenje o blokadi dijaloga gde oni znaju da problem nije u Beogradu nego u Prištini i da će pokušati da učine sve što mogu da se taj dijalog odblokira“, rekao je Dačić.\nZa nas je, kako je dodao, to veoma bitno zato što mi smatramo da treba da budu ukinute takse da bi došlo do nastavka dijaloga.\n„Oni smatraju da bi pronalaženje kompromisnog rešenja bilo od značaja za regionalnu stabilnost, a samim tim se nalazi visoko na liniji spoljnopolitičkih prioriteta SAD“, naveo je on.\nDačić je kazao da su tokom razgovora sa Boltonom za Srbiju izrečene pozitivne ocene o onome što Srbija radi.\nZdravstveni sistem prenapregnut\nFudbaleri Partizana od danas na pripremama na Zlatiboru\nSombor: Pukao ringišpil,povređeno 8 dece\nInstitut za reumatologiju od danas u kovid sistemu\nVučić: Verujte državi i lekarima\nProtest ispred Skupštine , prisutni i opozicioni političari\nAnalitičari: Kriju se organizatori protesta\nTači stigao u Hag, sutra će biti saslušan\nSvet: Broj novih slučajeva porastao za 230.370 za 24 časa


Oko 2.500 ljudi zabranjeno ukrcavanje na trajekte za ostrva\nTanjug 19. jula 2021. 12:37\nATINA – Oko 2.500 ljudi zabranjeno je ukrcavanje na trajekte za grčka ostrva samo u poslednja tri dana, jer im je nedostajala potrebna dokumentacija, rekao je danas ministar za brodarstvo i ostrvsku politiku Janis Plakiotakis.\nObalska straža je bila zadužena da proveri da li se mere sprovode u lukama od 13. jula, zbog zabrinutosti da grčki i strani turisti koji putuju na i sa ostrva dovode do porasta zaraza korona virusom, prenosi Katimerini.\nPlakiotakis je priznao da su pre nego što je Obalska straža preuzela dužnost lučkih vlasti, provere bile „neadekvatne“.\n„Zbog toga je obalska straža preuzela provere pre ukrcavanja“, rekao je on danas za Open TV.\nGrčke vlasti morale su da pooštre mere protiv korona virusa usled porasta broja novih slučajeva na nekim popularnim letnjim destinacijama.\nPutnici na ostrvima moraju da pokažu ili potvrdu o vakcinaciji protiv kovida-19 ili dokaz o preležanom virusu ili negativni PCR test koji je urađen u roku od 72 sata od polaska ili negativni brzi test sproveden 42 sata pre putovanja.\nOd 16. jula, nevakcinisani putnici koji se vraćaju u kontinentalnu Grcku moraće da podnesu negativan test ili brzi test da bi se ukrcali na trajekt.


Tanjug 23. septembra 2021. 22:53\nNJUJORK – Šef srpske diplomatije Nikola Selaković razgovarao je danas u Njujorku sa ministrom spoljnih poslova i spoljne trgovine Barbadosa Džeromom Valkotom i poručio da je Srbija zainteresovana za uspostavljanje pozitivne dinamike u političkom dijalogu dve zemlje i da bi posete zvaničnika na visokom i najvišem nivou u mnogome doprinele tome.\nMinistar je izrazio nadu da će Barbados biti u prilici da učestvuje na skupu u glavnom gradu Srbije, povodom 60. godišnjice od održavanja Prve konferencije Pokreta nesvrstanih u Beogradu.\nSelaković je istakao da je Srbija opredeljena da unapređuje ekonomsku saradnju sa Barbadosom i upoznao sagovornika sa ekonomskim i infrastrukturnim potencijalima i uspesima Srbije.\nŠef srpske diplomatije informisao je ministra Barbadosa i o aktuelnom stanju na KiM i poslednjim potezima Prištine.\nPreneo je da je Srbija opredeljena za dijalog i traženje kompromisnog rešenja, dok je druga strana ta koja ne želi konstruktivan razgovor i uporno odbija ono što je Briselskom sporazumom dogovoreno.\nSelaković je rekao da je u okviru programa „Svet u Srbiji“ ponuđena jedna stipendija državljanima Barbadosa za studiranje u Srbiji, ali i da postoji spremnost da Srbija ponudi više stipendija ukoliko za tim postoji interesovanje.\nSagovornici su razmenili informacije i o situaciji izazvanoj korona virusom u obe zemlje, a Selaković je upoznao ministra sa početkom proizvodnje vakcina protiv kovida-19 u Srbiji.\nRazgovarano je i o daljim aktivnosti Beograda u organizacijama regiona u kojima Srbija ima status posmatrača, poput Organizacije američkih država, Karipske zajednice – CARICOM, Asocijacije država Kariba.\nSastanku je prisustvovao i ambasador Srbije u SAD Marko Đurić, koji na nerezidencijalnoj osnovi pokriva Barbados.


Kosovo - Policija sprečavala odlazak dece na ekskurziju | Info | Srbija\nKosovo: Srpskoj deci policija zabranila ekskurziju 0 Podeli Podeli na facebook Podeli na twitter Podeli na viber Pošalji na mail\nKosovo: Srpskoj deci policija zabranila ekskurziju\n03.06.2018. / 11:34\nKosovska policijska služba nije dozvolila jutros autobusima autoprevoznika Škorpion iz Vranja da preko prelaza Bela zemlja uđe na teritoriju tzv. nezavisnog Kosova, kako bi u Ranilugu preuzeli oko sto učenika OŠ "Veljko Dugošević".\nTrebalo je da dva autobusa povezu decu u Jagodinu na jednodnevnu ekskurziju, preneli su Srni zvaničnici te škole.\n"Učenici su trebali da krenu u 6.00 časova iz Raniluga, ali je Kosovska policija zabranila autoprevozniku da zbog nedostatka kosovske dozvole za obavljanje delatnosti prevoza uđe na teritoriju Kosova i Metohije", kaže za Srnu nastavnik Milan Aritonović, jedan od organizatora đačke ekskurzije.\n"Nažalost, bilo je nekih incidenata nad Srbima"\nRoditelji su morali da se organizuju i prevezu decu od Raniluga do Končulja, na teritoriju centralne Srbije odakle su učenici sa nastavnicima poslije skoro sat i po čekanja krenuli put Jagodine.\nAritonović kaže da je autoprevoznik Škorpion na tenderu koji je škola raspisala bio najpovoljniji ponuđač i da se nijedan firma registrovana na Kosovu i Metohiji nije javila na tender.\n"Plaćamo cenu administrativnih prepreka", kaže Aritonović, navodeći da su učenici srednjih škola pre nekoliko dana neometano otputovali na ekskurziju iz Raniluga, iako je prevoznik bila ista firma.\nOn ističe da je u pitanju iživljavanje pripadnika Kosovske policijske službe pošto jutros organizatorima nisu uspjeli da stave na uvid propis kojim se zabranjuje ulazak na teritoriju Kosova i Metohije autoprevoznicima koji nemaju kosovsku licencu za obavljanje delatnosti.


Opera "Seviljski berberin" 6. decembra premijerno u Narodnom pozorištu Sarajevo - Klix.ba\n4.12.2018. u 13:47\nTa postavka predstavlja ambiciozni primjer koprodukcije Narodnog pozorišta Sarajevo i Italije koja je u tu svrhu stavila na raspolaganje grupu "Zero Positivo", tim s dugogodišnjim iskustvom u pozorišnom i opernom sektoru.\nDirektor Narodnog pozorišta Sarajevo Izudin Bajrović istakao je da je riječ o zajedničkom projektu Narodnog pozorišta Sarajevo i Ambasade Italije u BiH.\n"Autorsku ekipu čini kreativna grupa 'Zero Positivo' koji su dali reditelja i kostimografa, scenografa, dirigenta. Bosanskohercegovačka strana, osim prestižne pozorišne scene, učestvuje u projektu sa akterima, opernim solistima i horom, uz pratnju Sarajevske filharmonije. Gostujući solisti su iz Slovenije i Bugarske", naglasio je.\nAmbasador Italije u BiH Nicola Minasi istakao je da je cilj koprodukcije napraviti nešto što će zauvijek ostati na raspolaganju Narodnom pozorištu Sarajevo.\n"Nadam se da će ta opera postati dragulj Narodnog pozorišta Sarajevo i da će moći biti postavljena više puta reprizno u tom pozorištu, ali i širom Bosne i Hercegovine" kazao je naglašavajući inovativnost u radu, posebno igru svjetlima.\nČlan grupe "Zero Positivo" Giovanni Di Stefano dirigovat će operom, a podsjetio je da je za izvođenje Rosinijevih opera potrebno dosta iskustva.\n"'Seviljski berberin' u Sarajevu nije postavljen 13 godina. Mladi solisti sarajevske Opere, budući da nisu izvodili Rosinija sve ove godine, nisu imali priliku da isprate njegov duh za kojim smo u ovom trenutku tragali. Međutim, svi su dobili priliku da sudjeluju i u jednom od prvih narednih izvođenja, mladi tenor (Ileš Bečei) izvodit će ulogu grofa Almavive. Oni su radili sa nama, dobili su priliku da stiču iskustvo. Sve to u dogovoru s Narodnim pozorištem Sarajevo", rekao je.\nOpera "Seviljski berberin" postavljena je šest puta u Narodnom pozorištu Sarajevo -prvi put 1948. , a posljednji put 2005. godine.\nZa subotu, 8. decembra, u 19.30 sati u Narodnom pozorištu Sarajevo najavljena je prva repriza slavne opere "Seviljski berberin" Gioacchina Rossinija, čija se 150. godišnjica smrti obilježava ove godine širom svijeta.\nNarodno pozorište Sarajevo opera Izudin Bajrović Nicola Minasi


Gimnazijalke u duhu indijskih serija\nDa su gimnazijalci iz Prve gimnazije u Zenici nadaleko poznati po svojoj originalnosti, govori broj pregleda videa na njihovim youtube kanalima. Sve njihove kreativne reklame koje snimaju, ustvari, kao svoj zadatak iz psihologije, dobijaju veliki broj odobravanja i pozitivnih komentara.\nAjša, Sara, Emina i Belma odlučile su da svoju reklamu naprave u stilu indijskih serija. Njihova nadasve originalna i simpatična reklama je u roku od samo dva dana dobila 1000 pregleda. Kako su to gimnazijalke odradile, pogledajte u prilogu.


Microsoft obustavio podršku za Windows Vista\nMicrosoft je u utorak rekao poslednje zbogom svom operativnom sistemu Windows Vista. Naime, podrška za operativni sistem prestaje sa radom tako da će svi korisnici Viste, ukoliko žele da ostanu bezbjedni u sajber svijetu, morati da pređu na novije verzije Windowsa.\nTime se obilježava kraj ere Windowsa Viste, vjerovatno najgoreg operativnog sistema tog svjetskog proizvođača hardvera i softvera.\nVista je u početku bila zamišljena kao revolucionarna zamjena za svoje prethodnike uz inovaciju fajl sistema i korisničkog interfejsa. Ipak, Vista se izmakla kontroli i velika većina korisnika jednostavno nije bila zadovoljna njenom stabilnošću. Štaviše, Microsoft je počeo da popravlja probleme još tokom razvojne faze, a novi sistem organizacije podataka je napušten.\nIako je novi Aero dizajn bio privlačan, 3D opcija korišćenja je bila prezahtjevna za većinu računara tako da je vrlo rijetko aktivirana. Pored 3D-a, pojedini dijelovi Viste nisu normalno funkcionisali, pogotovo kod starijih računara.\nVista je lansirana u januaru 2007. godine, a naslijedio ju je izuzetno uspješan Windows 7.


Rok za predaju izbornih lista Republičkoj izbornoj komisiji ističe danas u ponoć, a do sada je predato 15, a proglašeno 13 lista za izbore koji se održavaju 21. juna. Pokret slobodnih građana (PSG) predao je listu danas. Grupa građana „1 od 5 miliona” predala je sinoć izbornu listu, ali im je Republička izborna komisija dala rok od 48 sati da isprave nedostatke u pogledu pravno valjanih potpisa građana. Nova stranka Zorana Živkovića, koja je u koaliciji sa Zelenom strankom najavila je da će listu predati sutra u podne. Očekuje se da listu sutra preda i LDP Čedomira Jovanovića. Kako je Tanjugu rečeno u LDP-u, potpisi se skupljaju, lista je sastavljena i najverovatnije će biti predata u petak popodne. Listu su do sada predali SNS, SPS, SRS, Savez vojvođanskih Mađara,\n04.06.2020 u 19:24\nZabranu spota Srpske napredne stranke, zbog zloupotrebe dece u političke svrhe, kako je Savet Regulatornog tela za elektronske medije obrazložio svoju odluku, Nikola Selaković, generalni sekretar predsednika Srbije, ocenio je kao „nastojanje stranog faktora da i dalje odlučuje o stvarima u Srbiji”. Pokret socijalista ocenio je da su „predstavnici opozicije u REM-u zabranili spot, na zahtev jedne televizije”, upitavši „da li je to diktatura Aleksandra Vučića o kojoj govore oni što brane Vučiću da radi i da misli”. Zanimljive, blago rečeno, reakcije, baš kao i sve u vezi sa ovim spotom. Naprednjački spot u kome se pojavljuju lider SNS-a i predsednik države Aleksandar Vučić i devojčica s kojom razgovara, uz dozvolu roditelja, u najmanju ruku, ne razlikuje se ni po čemu od sličnih\nPolitičke partije i koalicije će foto-finiš izborne kampanje iskoristiti da se što bolje predstave biračima, pre svega preko elektronskih i štampanih medija. Ukoliko to dozvoli epidemiološka situacija, Srpska napredna stranka i Socijalistička partija Srbije iskoristiće da imaju bar jedan završni miting u Beogradu ili Novom Sadu. Do tada sve izborne liste manje ili više uspešno vode internet kampanju gde su svakodnevni udarci ispod pojasa, ali bez partijskih karavana mnogim građanima se čini da i nema ozbiljne marketinške trke. Za to vreme lider SNS-a Aleksandar Vučić program je predstavio na dva onlajn skupa koji su imali brojne komentare. Politički analitičar Branko Radun za „Politiku” kaže da je to slična kampanja onoj koja je vođena u prošlim izborima, osim što se više ne obraća\nDašić: Radomir Nikolić je spreman da se posveti drugim zadacima\nKragujevac – Svi kandidati za gradonačelnika Kragujevca, čije je liste do ovog trenutka verifikovala gradska izborna komisija, iskusni su političari i dobro poznati sugrađanima. Svi osim kandidata najjače stranke – Srpske napredne stranke. Veroljub Stevanović, nosilac liste „Svi na ovu stranu”, vodio je Kragujevac u četiri mandata i bio na čelu grada 14 godina u zbiru. Politikom je počeo da se bavi devedesetih godina, kao istaknuti funkcioner Srpskog pokreta obnove, baš kao i njegov nekadašnji saborac Mirko Čikiriz, sada prvi na listi „Za Kraljevinu Srbiju – Kragujevac moj glavni grad”, čiju okosnicu čini Pokret obnove Kraljevine Srbije. Slavica Đukić Dejanović je spiritus movens kragujevačkih socijalista već decenijama, a Slađan Rakić, kandidat grupe „Alternativa”, nekada član\n09.03.2020 u 11:07\nU Crnoj Gori na 600.000 stanovnika registrovano 50 stranaka\nPODGORICA – Prema podacima Javne uprave u Crnoj Gori je registrovano 50 političkih stranaka – poslednje u decembru prošle godine registrovane partije su Socijalisti Crne Gore i Demokratska partija Roma, pišu podgoričke Vijesti. Sagovornici lista ističu da je 50 registrovanih političkih partija u Crnoj Gori na nešto više od 600 hiljada stanovnika, odraz politički nezrelog društva, nedovoljno razvijene demokratske svesti na političkoj sceni, prizemnih motiva i podsticaja vlasti na hiperprodukciju novih stranaka, „kako bi se zbunilo opoziciono biračko telo”. Prema njihovim rečima, veliki broj političkih partija malo govori i o stvarnoj širini političkog spektra i ne može doprineti demokratizaciji države. Politički analitičar Dragiša Janjušević, ocenio je da se, kada je reč o velikom\n04.03.2020 u 15:51\nIzbori u Srbiji – ko izlazi, a ko bojkotuje\nNakon što su danas zvanično raspisani parlamentarni, pokrajinski i lokalni izbori, naredni korak je na zainteresovanim strankama, pokretima i grupama građana da prikupe 10.000 potpisa i uz overu ih predaju Republičkoj izbornoj komisiji. Poslednji rok za predaju liste je 10. april u ponoć, odnosno 15 dana pre datuma održavanja izbora, a RIK ih proglašava najkasnije 24 sata posle predaje. Prijem overenih potpisa teoretski bi mogao početi već danas, najavili su iz RIK-a, prenosi Tanjug. Izborna trka trajaće do 23. aprila u ponoć i u njoj će učestvovati mnogi dobro poznati kandidati, ali i oni manje poznati. Deo opozicije više meseci najavljivao je bojkot izbora od koga su neki od njih odustali. Predsedništvo Srpske napredne stranke usvojilo je izbornu listu, koja bi trebalo da


I Kristijano Ronaldo pomaže u lečenju jednogodišnje Beograđanke | Luftika\nPortugalski fudbaler i igrač torinskog Juventusa, Kristijano Ronaldo, priključio se prikupljanju humanitarnih sredstava za lečenje teško bolesne jednogodišnje Sofije Markuljević iz Beograda.\nSofija pati od retke bolesti spinalne mišićne atrofije, a za lečenje u SAD potrebno 2,1 milion dolara i porodica ima rok od 10 meseci da skupi novac.\nKako se radi o ogromnoj sumi novca, pomoć je porodici Markuljević neophodna sa svih strana, a u akciju se uključio, ni manje ni više, nego Kristijano Ronaldo.\nPortugalski as donirao je potpisan dres Juventusa sa utakmice protiv Milana odigrane 11. novembra 2018. godine, koji je stavljen na aukciju i sav prihod ići će u fond za pomoć, piše portal Nova.\nJuve je na tom meču slavio na San Siru 2:0, Ronaldo je postigao drugi gol i dres sa te utakmice biće naredna 24 dana na aukciji koju možete videti – OVDE.\nTrenutno je dres dostigao cenu od skoro 5.000 evra.\nKako je uopšte došlo do toga da Portugalac pomogne lečenje male Sofije, za šta zasluge pripadaju i fan klubu Juventusa u Srbiji.\n“Sofijin otac Stefan Markuljević radi u jednoj teretani, poznaje brojne sportiste i odatle se poznajemo. Dobili smo informaciju da je Ronaldo donirao dres, pa sam proverio sa njim kako je do toga došlo, jer u pitanju je život deteta”, za Nova.rs priča Marko Čapljić iz Juveovog fan kluba i dodaje:\n“Prijatelj Sofijinog tate iz Nemačke, koji se kreće u fudbalskom društvu i poznaje mnoge igrače, među njima i Kristijana. Kada je krenula cela humanitarna akcija, taj prijatelj posredovao je da se Ronaldov dres nađe na aukciji”.\nI zaista, za Ronalda ste mnogo toga mogli da čujete, da je prepotentan i veliki egoista, ali jedno mu se nikada nije moglo osporiti – da je veliki humanista.\n“Ronaldo ne zna ko je Sofija, ali odlično zna da pomaže devojčici u Srbiji. Nadamo se da među navijačima Juventusa, možda ne u Srbiji, ali u inostranstvu, ima onih koji su spremni da odvoje veliku sumu za taj dres. U svakom slučaju, naša želja je da pomognemo na bilo koji način”, objasnio nam je Marko Čapljić.\nKristijano je još jednom pokazao da je fudbalski majstor velikog srca.\noznakehumanitarna pomoć kristijano ronaldo lečenje lecenje dece lečenje dece u srbiji


Ivanić: Danima nisam htio da komentarišem, nadajući se da nije istina, ali...\noglasio se saopštenjem\nUvjeren sam da je sve ovo lično njegova ideja i da drugi nisu imali učešće u ovoj sramoti, istakao je Ivanić\nMladen Ivanić, počasni predsjednik PDP-a i bivši član Predsjendištva BiH komentarisao je slučaj ikone koju je Milorad Dodik poklonio Sergeju Lavrovu.\nIvanić je u svom saopštenju poručio da se ne sjeća slične sramote u novijoj diplomatskoj historiji. Ivanić je poručio da ga ne interesuje Dodikova sramota, nego to što je osramotio srpski narod.\nSergey Lavrov, ruski ministar vanjskih poslova, vratit će poklonjenu ikonu Miloradu Dodiku, predsjedavajućem Predsjedništva BiH, dok situacija ne bude razriješena, javlja danas Russia Today pozivajući se na Rusku novinska agenciju. Podsjećamo, dar koji je Predsjedavajući BH Predsjedništva Milorad Dodik poklonio ruskom šefu diplomatije Sergeju Lavrovu, star je više od 300 godina. Na poleđini ikone je pečat ukrajinskog Komiteta za kulturu iz 1920. godine, navode ukrajinski mediji.\n#milorad dodik#mladen ivanić#u fokusu#ikona\nU HNK-u 29 požara u protekla 24 sata


Dodik: RS na putu izlaska iz BiH i sa tog puta nema povratka\nPočetna stranicaVijesti iz BiHDodik: RS na putu izlaska iz BiH i sa tog puta nema povratka\nČlan Predsjedništva BiH Milorad Dodik poručio je danas da je Republika Srpska krenula na put izlaska iz BiH, s kojeg nema povratka.\n- Mi ćemo to uraditi i neće nas zaustaviti ni SAD ni bilo ko drugi jer smatramo da je Dejtonski sporazum srušen, prije svega intervencijom međunarodnog faktora - rekao je Dodik novinarima u Istočnom Sarajevu.\nOn je naveo da će "vrijeme pokazati koliko je Republika Srpska ozbiljna u toj namjeri, navodeći da RS ima izbor između dvije stvari, od kojih je jedna da dozvoli sebi da tiho nestane i bude urušena kroz 'smrtonosni' paket koji su napravili međunarodna zajednica i bošnjačka strana u Sarajevu".\n- U prvoj fazi to je bilo realizovano preko visokog predstavnika i nametanja rješenja, a sada to rade preko Ustavnog suda, želeći da to zaštite pričom o vladavini prava. Da je riječ o vladavini prava ne bi tu odlučivala tri stranca i ambasade - istakao je Dodik.\n- Želim da svi u Republici Srpskoj znaju - došlo je do zida, i mi sada moramo da odlučimo da li ćemo prihvatiti da nas tim lažnim floskulama iz američke i zapadnih ambasada održe u nekoj priči nekih načela, a u suštini podrivaju naša prava, ili da Republika Srpska učini ono što mora - rekao je Dodik.\nDodik je naglasio da ni on, ni bilo ko drugi "nema pravo da zanemari činjenicu da je za Republiku Srpsku i slobodu njenih građana poginulo 29.000 ljudi".\n- To je nešto što mora biti zavjet da će Republika Srpska opstati - poručio je Dodik.\nOn je ponovio da "Republika Srpska ne može da vjeruje u BiH".\n- BiH je loše mjesto i mjesto neslobode za Srbe i Srpsku. Ako nema dogovora da stranci odu iz Ustavnog suda i da on bude stavljen u funkciju kao i svim drugim zemljama onda nema ni BiH. To neka zapamte - naglasio je Dodik.


Godinama kasni izgradnja obilaznice oko Gradiške: Milioni nestali, njiva umesto puta\nIzdradnja najznačajnije etape zaobilaznice oko Gradiške, od Carinskog terminala do prigradskog naselja Brestovčina duge dva kilometra još nije počela, iako je za ove poslove deo novca obezbeđen iz budžeta BiH pre gotovo deceniju.\nDruga etapa zajedno sa trećom od Brestovčine do Čatrnje ukupne dužine 6 kilometara čini celinu, delimično je urađena.\nIpak, konačan završetak te upotreba kompletne obilaznice krajnje je neizvesna u skorije vreme.\nNovac dobijen od Saveta ministra BiH od 3.850.000 KM, naglašavaju u opštinskoj upravi, utrošen je za deonicu koja nije bila u prioritetu.\n- Ovaj novac planiran je za izgradnju deonice od carinskog terminala do Brestovčine. U tom slučaju imali bismo deonicu u funkciji i tada bi došlo do bitnog rasterećenja grada koji je u svakodnevnoj blokadi teretnih vozila. Ovako, novac je potrošen a naročite koristi od toga nema - smatra Zoran Adžić, načelnik Gradiške komentarišući izveštaje i programe izgradnje infrastrukture.\n- Prethodna vlast je, neshavtljivo, protivno svakoj logici, odlučila da promeni utvrđen plan i započne izgradnju obilaznice iz drugog pravca, iz Čatrnje. Stigli su do njiva u Lipovači i tu je sve stalo – rekao je Adžić.\nOn je, takođe, lokalnu skupštinu obavestio da je od odobrene sume za obilaznicu približno 500.000 KM nenamenski potrošeno, što je uzrokovalo neizmirenje obaveza prema izvođaču radova, preduzeću „MG Mind“ iz Mrkonjić Grada.\n- Ove obaveze sveli smo na 160.000 KM, što je za nas dodatni problem zato što moramo iznalaziti dodatne izvore fiansiranja da bismo rešili dugove. Ipak, najveći problem je u nedovršenom poslu, deonici koja ne vodi nigde, završava u njivama i nije tehnički dovršena – naglasio je Adžić.\nZa dovršetak kompletne obilaznice neophodno je 10.000.000 KM. Najveće deo tih troškova čine nadvožnjak u Čatrnji, proširenje deonice magistralnog puta kojim će obilaznica biti spojena na autoput i izgradnja kružnog toka u Brestovčini.\n- O dodatnim parama pregovaramo i sa Ministrarstvom za transport i komunikacije BiH koji će nam, posle konsultacija sa evropskim finansijerima u Briselu dati odgovor na zahtev za sredstva – kaže Adžić.\nU opozicionim partijama, SDS i PDP koje su činile okosnicu prethodne vlasti u Gradiški, smatraju da njihovi naslednici u Skupštini opštine pokušavaju predimenzionirati problem i stvoriti pogrešnu sliku u javnosti o njihovoj ulozi na izgradnji obilaznice.\n- Obilaznica je neophodna i to u celoj dužini i potpunoj funkciji. Načelnik se godinu ismejavao našim inicijativama i poslovima ali je vlast SNSD shvatila da obilaznicu treba završiti pre završetka carinskog terminala u Čatrnji i na tome profitirati – smatra Mirko Samardžija, predsednik OO SDS i odborniik u SO Gradiška.\nU Gradiški su za ovu godinu najavili nekoliko kapitalnih projekata i to uvođenje led rasvete kojom bi mesečni troškovi od 50.000 KM za struju bili prepolovljeni. Za zamenu sadašnjih sejalica neophodno je 1.800.000 KM.\nNajavljena je i zamena pumpi te druge tehničke inovacije crpne stanice u cilju sprečavanja poplava u podrumima.\nPlanirana je rekonstrukcija kanalizacione mreže u užoj gradskoj zoni. U 2018. godini prioritet ima i izgradnja centralnog trga te izmeštanje zgrade Osnovnog suda sa sadašnje lokacije.


Hitno potrebna rezolucija osude jevrejskih naselja\nBeta 12. aprila 2016. 11:30\nPalestinski predsednik Mahmud Abas izjavio je da postoji „hitna“ potreba za rezolucijom UN kojom bi se osudila jevrejska naselja na okupiranoj Zapadnoj obali.\n„Savet bezbednosti UN je vrlo važan subjekt jer je to sada postalo hitno zbog širenja jevrejskih naselja i zato što Izrael nije zaustavio te aktivnosti“, istakao je Abas kasno sinoć u intervjuu za Frans pres pred polazak na diplomatsku turneju tokom koje će obići mnoge zemlje.\nOn je objasnio da Palestinci trenutno diskutuju o novom nacrtu rezolucije u SB UN o tome. Abas je takodje kritikovao ono što je označio kao nedovoljnu akciju administracije predsednika SAD Baraka Obame, dok je u isto vreme snažno podržao francusku inicijativu da se ovog leta održi medjunarodna mirovna konferencija.\nAbasova dvonedeljna turneja koja danas počinje obuhvatiće Tursku, Francusku, Rusiju, Nemačku i Njujork. To će možda biti jedna od poslednjih šansi da se obnove mirovni napori za 81-godišnjeg palestinskog lidera, ocenjuje AFP.\nIzraelsko-palestinski mirovni pregovori pod sponzorstvom SAD doživeli su krah još aprila 2014. godine.\nJevrejska naselja na okupiranoj Zapadnoj obali se smatraju nelegalnim po medjunarodnom pravu, a takodje su glavni kamen spoticanja za mirovne napore. Podignuta su na teritoriji na kojoj Palestinci nameravaju da osnuju svoju buduću državu.\nTa država će obuhvatiti i Pojas Gaze, a istočni Jerusalim biće glavni grad, najavljuju Palestinci, dok izraelski lideri tvrde da će taj nepodeljeni grad ostati večna prestonica Izraela.\nOni takodje nameravaju da zadrže pod izraelskom kontrolom velike blokove jevrejskih naselja na osnovu svakog mirovnog sporazuma sa Palestincima.\nSAD su više puta uložile veto na rezolucije kojima se protivi Izrael, ali se sada spekuliše da bi Obama mogao da izmeni taj trend u poslednjim danima svog mandata.


Ovog vikenda počinje Skijaški kup ‘Srebrna lisica’ – TVSA.BA\nČetvrtak, 29 Jula, 2021 11:58\nU Vlasenici napadnuta povratnička porodica\n“Saga” večeras na Baščaršijskim noćima\nNaslovna/Vijesti/Sport/Ovog vikenda počinje Skijaški kup ‘Srebrna lisica’\nOvog vikenda počinje Skijaški kup ‘Srebrna lisica’\nSkijaški kup “Srebrna lisica” bit će održan u subotu 23. i nedjelju 24. januara na Bjelašnici, u okviru zvaničnog kalendara takmičenja Ski saveza BiH.\nKup “Srebrna lisica” je jako važan za razvoj i promociju alpskog skijanja u BiH jer omogućava mladim skijašima stjecanje takmičarskog iskustva te doprinosi njihovom daljem skijaškom razvoju. Također, ovo takmičenje doprinosi promociji Bjelašnice kao skijališta i kao atraktivne turističke destinacije, saopćeno je iz Ski kluba “Bjelašnica”.\n“Srebrna lisica” je već dobila poziciju regionalnog takmičenja i samim tim gostovanje stranih takmičara ne izostaje pa je tako prethodnih godina bilo skijaša iz Srbije, Hrvatske i drugih zemalja regiona.\nVoditeljica nikako da postavi prava pitanja, brzo je odustal...\nU Tuzli je uhapšen direktor i osnivač Američkog univerziteta...


Najlepši način da obeležite dan šuma – posadite drvo | Energetski portal Srbije\n23.03. 2021 Vesti | Srbija\nBez šuma neće biti ni nas, a na ovo nas je još jednom podsetio Međunarodni dan šuma koji se obeležava 21. marta. Samo jedno drvo godišnje može da proizvede preko 100 kilograma kiseonika, i apsorbuje blizu 20 kilograma ugljen-dioksida, tvrde naučnici, a ovo bi nesavesni pojedinci trebalo da imaju na umu kada sledeći put olako odluče da poseku stablo.\nNa sreću, značaj drveća kod nas nije zaboravljen, a kako se krupnim korakom ide ka postizanju klimatske neutralnosti, ozelenjavanje naše zemlje odigraće presudnu ulogu. Međunarodni dan šuma ove godine je obeležen na najlepši mogući način – posađena su mlada stabla a sa njima i nada da ćemo uskoro disati čistiji vazduh.\nU Beogradu posađeno 189 stabala\nOve nedelje lopate su vredno radile jer je na desnoj obali Save kod Beogradskog sajma posađeno 189 stabala u okviru akcije „Drvo za Beograd„. U akciji su učestvovali gradonačelnik Beograda Zoran Radojičić, ambasadorka Velike Britanije Šan Maklaud sa predstavnicima britanskih kompanija i direktor JKP „Zelenilo – Beograd” Slobodan Stanojević pri čemu je posađeno 61 stablo četinara i 128 stabala lišćara raznih vrsta.\nRadojčić je sa ponosom istakao da je u akciji „Drvo za Beograd” do sada posađeno 2.107 stabala, a svoj doprinos dale su 84 kompanije i ambasade, na čemu je on posebno zahvalan. Takođe, JKP „Zelenilo – Beograd” svake godine posadi više od 4.000 stabala kako bi uskoro 25 odsto naše prestonice činile zelene površine, u poređenju sa trenutnih 15 odsto.\n„Uvek možemo više i važno je da svi dajemo doprinos borbi protiv klimatskih promena. Bilo gde da je posađeno, svako stablo doprinosi ovoj izuzetno važnoj borbi. Koliko je neophodna borba protiv virusa korona, toliko je i borba protiv klimatskih promena značajna, a i jedna i druga pokazuju da moramo delovati zajedno“, naglasio je Radojičić i dodao da je svako stablo neprocenjivo za zdravlje ljudi jer dva čoveka zahvaljujći jednom stablu udišu kiseonik.\n„Prevencija i borba protiv ilegalnih aktivnosti i korupcije u šumarstvu – međunarodni procesi i…\nAmbasadorka Maklaud, koja je takođe učestvovala u ovoj akciji, istakla je da će u novembru Velika Britanija biti domaćin međunarodne konferencije o klimatskim promenama, te da su šume i zelene površine ključne kako bismo očuvali biodiverzitet i dobili bitku protiv klimatskih promena.\nPored ambasade Velike Britanije, i mnoge britanske kompanije uzele su svoje učešće u ovoj plemenitoj inicijativi, a među njima je i kompanija AstraZeneka. Ova farmaceutska kompanija, koja tradicionalno učestvuje u akciji „Drvo za Beograd“, dala je svoj doprinos u vidu 70 sadnica javora.\n„Kao društveno-odgovorna kompanija, kojoj je u fokusu zdravlje ljudi, težimo da budemo aktivni učesnici u zdravom društvu, planeti i poslovanju. Svesni smo značaja zelenih površina i drveća za kvalitet života u urbanim sredinama i posebno ponosni što već treću godinu zaredom dajemo svoj doprinos ozelenjavanju naše prestonice, kako bi postala zdravije mesto za život svih nas“, izjavio je Aleksandar Tripković, direktor kompanije AstraZeneka u Srbiji.\nTakođe se oglasio i direktor JKP „Zelenilo – Beograd” Slobodan Stanojević i istakao da ovo preduzeće, pored akcije „Drvo za Beograd“, obavlja i sadnju u okviru redovnog programa.\n„Ovo preduzeće radi na teritoriji celog grada i održava 3.000 hektara. Sada orezujemo šiblje, obavljamo seču suvih grana, sakupljamo ostatke preostalog lišća, a za petnaestak dana počinje naš veliki ciklus košenja. Radimo ozbiljno i na investicionom održavanju naših površina,\nizgradnji novih dečjih igrališta i rekonstrukciji postojećih „, naveo je Stanojević.\nMeđunarodni dan šuma obeležen je i u drugim gradovima\nI u drugim delovima Srbije Međunarodni dan šuma bio je povod da u ruke uzmu lopate i posade sadnice drveća. U Leskovcu su posađene sadnice ukrasne crvene šljive i bele breze u parku „Bambi“ kako bi se ukazalo na značaj drveća i istakle brojne koristi šumske vegetacije. U ovoj akciji učestvovalo je odeljenje za zaštitu životne sredine grada Leskovca u saradnji sa JKP „Komunalac“ , JKP „Grdelica “ i JP „Urbanizam i izgradnja Leskovac“.\nŠef Odeljenja za zaštitu životne sredine u Leskovcu, Slađan Đikić, naveo je da je u svetlu odgovora na postojeće klimatske promene odlučeno da ovogodišnja tema obeležavanja Međunarodnog dana šuma bude „Pošumljavanjem protiv zagađenosti vazduha i klimatskih promena“.\n„Naravno, ovo nije jedina prilika kada treba unapređivati šumski fond, posebno ako se uzme u obzir značaj koje šume imaju za život na zemlji. Šume su blago zato što smanjuju koncentraciju ugljen dioksida u vazduhu, zaustavljaju degradaciju zemljišta, štite od svih vrsta erozija, štite biodiverzitet koji predstavlja osnovu preživljavanja, brzo i efikasno reaguju na klimatske promene, štite od poplava, predstavljaju „pluća“ grada i štite zdravlje i životnu sredinu. Zbog svega ovoga, danas ćemo, pored čišćenja i uređenja, posaditi 26 sadnica dekorativnog drveća koje je karakteristično za parkovske površine.“, istakao je Đikić.\nGrad Leskovac izuzetno vrednuje i razume značaj zaštite životne sredine, naročito danas kada je to jedna od največih potreba savremenog društva, navodi se na zvaničnom sajtu Grada Leskovca.\nDa je to tačno govori i projekat „Pošumljavanje devastiranih površina park šume Hisar i površine kod reke Veternice“ gde je ovaj grad uspeo da se, učešćem na konkursu Ministarstva zaštite životne sredine, izbori za finansijska sredstva koja će poslužiti za pošumljavanje zemljišta autohtonim vrstama drveća i žbunja.\n„Zdrava životna sredina je nasušna potreba savremenog čoveka, a ne puki zajednički interes, i kao takva iziskuje celokupan društveni angažman, koji opet počiva na ličnoj odgovornosti svakoga od nas. Jedino sa takvom ekološkom svešću, našu generaciju čeka svetla budućnost. Zato sačuvajmo naše šume da bi one čuvale nas“, zaključio je gradonačelnik Leskovca Goran Cvetanović povodom Međunarodnog dana šuma.


Još jedan napad na Srbe povratnike - Sputnjik Srbija\n14:36 28 Februar 2020\n19:39 31.01.2016 (osveženo 19:51 31.01.2016) Preuzmite kraći link\nNepoznati počinioci napali su sinoć iz automatskog oružja srpske povratnike u selu Berkovo u opštini Klini, a u napadu, iako su dve kuće oštećene hicima, nije bilo povređenih, rečeno je Tanjugu u Kancelariji za Kosovo i Metohiju Vlade Republike Srbije.\nU obe kuće je, u trenutku napada, oko 19 sati, bilo ljudi, a na jednoj od njih je oštećen crep, dok je na drugoj jedan metak pogodio prozorsko okno.\nNapadnute su kuće porodica Pantić i Živković.\nKancelarija za Kosovo i Metohiju najoštrije osuđuje napad na srpske povratnike i apeluje na policiju, koja je izvršila uviđaj, da stane na put organizovanoj kampanji zastrašivanja Srba u opštini Klini.\nKancelarija za Kosovo i Metohiju očekuje da, iako takvi napadi po pravilu ostaju nerasvetljeni, Priština ovoga puta uloži iskrene napore da pronađe počinioce i pruži efikasniju zaštitu srpskim povratnicima.\npovratnici, napad, Kancelarija za Kosovo i Metohiju Vlade Republike Srbije, Kosovo i Metohija, Srbija


Vučić: Nećemo dozvoliti novi pogrom nad Srbima na Kosovu – Okvir\nVučić: Nećemo dozvoliti novi pogrom nad Srbima na Kosovu\nPredsednik Srbije Aleksandar Vučić izjavio je da više ne može da se ponovi nasilje nad Srbima na Kosovu, kakvo je bilo pre 17 godina, jer će Srbija imati „odgovoran, jasan, ozbiljan“ odgovor.\n„Srbija pogrom više nikad neće dozvoliti. Srbija kao i svi drugi, ima pravo da brine o svom narodu, o njegovom zdravlju, sigurnosti, i svakoj dobrobiti na koju, poput svih ostalih, naš srpski narod ima pravo“, rekao je Vučić u govoru na komemorativnom skupu u Beogradu „Dan sećanja – Pogrom na Kosovu i Metohiji“.\nOn je rekao da Srbija deluje „nezvekcajući oružjem, nemaštajući o pogibijama, nehuškajući na krv, bez ikakve želje da bilo kome bilo šta oduzme“.\n„Ali to nikako ne znači da će Srbija dopustiti bilo kome da se 17. mart ponovi. Nije Srbija spremna na to, niti će ikada više biti spremna. Pravo na život je osnovno ljudsko pravo i mi ćemo ga uvek braniti“, rekao je Vučić.\nUkazao je da „kao što to pravo ne ugrožavamo drugima, nećemo dozvoliti da bude ugreženo ni nama“.\n„Mi ne vodimo nikakvu ekspaznionističku politiku, to nije nikakav san o nekakvom srpskom svetu, nema to veze sa srpskom hegemonijom, niti mi želimo da upravljamo nekim osim sobom i svojom državom“, rekao je Vučić.\nSrbija „nema aspiraciju prema teritorijama i ne preti, jedino što traži da joj se dopusti da izvrši svoju obavezu – da pamti i ne dozvoli da se zločini ponove“, izjavio je on.\n„Za nas ostaje jedini mogući zaključak. Kosovo nije naše breme već naš krst, a s krsta se bolje nego ispod njega vidi vaskrsnuće“, rekao je Vučić.\nZekić: REM zaključio da prikazivanje odsečenih glava u programu uživo nije uznemirilo javnost\nPrijava i upis u srednju školu elektronskim putem\nZajednička sednica vlada Srbije i Republike Srpske, Brnabić – više od milijardu evra ulaganja\nOdbor SNS na KiM traži hitnu smenu Stefanovića


Dodik obišao objekte u Banjaluci opremljene za prijem zaraženih korona virusom\nČlan Predsjedništva Bosne i Hercegovine Milorad Dodik, sa generalnim direktorom Univerzitetsko kliničkog centra Republike Srpske Vladom Đajićem, obišao je danas objekte u krugu stare Hirurgije u Banjaluci, koji su opremljeni za prijem zaraženih korona virusom.\nKako je izjavio dr Đajić, opremljene su dvije operacione sale i pripremljeno je 400 kreveta za moguće pacijente.\nDodik je građanima poručio da i dalje ostanu disciplinovani, da poštuju uvedene mjere a prije svega socijalnu distancu, što je, kako je istakao, do sada dalo rezultate.\n„Vjerujemo da će najteža situacija biti u naredne dvije sedmice i nemojte da vas prevari sunce pa da vrijeme povodite napolju“, rekao je Dodik.\nNa molbu novinara da prokomentariše vanredno stanje koje je u ovom entitetu na snagu stupilo danas, član bh. Predsjedništva je rekao da će uvođenjem ovog stanja biti omogućeno da se na brži način donose uredbe sa zakonskom snagom, prije svega u oblasti radno - pravnog zakonodavstva. Najavio je i pomoć za poljoprivrednike, odnosno distribuciju devet hiljada paketa pomoći za proljetnu sjetvu.\nDodik je takođe rekao da Republika Srpska odnosno svi bolnički centri imaju dovoljan broj respiratora.\nDodao je i da je olitika Centralne banke BiH pogubna jer ta finansijska institucija ne odgovara na izazove sa kojima se suočava BiH.\nOn je novinarima u Banjaluci rekao da postoji 450 miliona evra viška iznad pokrića konvertibilne marke, što znači da Centralna banka BiH u ovom trenutku može obezbijediti oko 900 miliona KM sa pokrićem.\n"Evropska centralna banka, federalne rezerve SAD i drugi emituju novac bez ikakvog pokrića, a mi ne koristimo ni ono za šta imamo pokriće", istakao je Dodik.\nPrema njegovim riječima, smanjenjem stope obavezne rezerve koje komercijalne banke drže kod Centralne banke BiH sa 10 na pet odsto bila bi obezbijeđena novčana masa od 2,5 milijardi KM (1,25 miliona evra) za cijelu BiH.\n"U tom slučaju sa komercijalnim bankama treba samo napraviti dogovor da one taj novac plasiraju privredi i stanovništvu. Time bi bili stvoreni uslovi za realizaciju podsticaja o kojima mi govorimo", naveo je Dodik.\nKomercijalne banke, dodao je Dodik, imaju više novca od obavezne rezerve, a Centralna banka primjenjuje negativnu kamatnu stopu što znači da joj plaćaju za čuvanje viška novca.\n"Ranije sam bio spreman da podržim prijedlog da se ukine negativna kamata na iznose iznad obavezne rezerve. Sada smatram da je vrijeme da zatražimo da negativna kamata bude značajno veća kako bi banke morale da plasiraju novac koji imaju. Uvjerili smo se da su neke banke spremnije da plate negativnu kamatu Centralnoj banci, nego da kupe obveznice Vlade Republike Srpske koje im garantuju veći prinos od kamata", naglasio je Dodik.\nOn je poručio da banke moraju da dijele sudbinu društva, te da se ne može prihvatiti to da svojim restriktivnim mjerama, iznošenjem novca ili na neki drugi način umanje šanse za reagovanje na krizu izazvanu epidemijom korona virusa.


Deca iz Srbije u Dubaiju osvojila sedam medalja iz mentalne aritmetike\nDeca iz Srbije osvojila su sedam medalja na internacionalnom takmičenju u Dubaiju, na kojem je učestvovalo više od 2.000 dece iz 16 zemalja sveta.\nDeca iz Srbije osvojila su sedam medalja na internacionalnom takmičenju iz mentalne aritmetike u Dubaiju, na kojem je učestvovalo više od 2.000 dece iz 16 zemalja sveta.\nSrpski tim, u kojem je bilo osmoro dece iz edukativnih centara iz Beograda, Inđije, Zaječara i Niša, koji uče mentalnu aritmetiku po indijskoj metodi “BrainObrain”, osvojio je dva trofeja, dve zlatne i tri srebrne metalje, navodi se u saopštenju koje su prenele agencije.\nEkipu koja je proslavila ime Srbije na tom međunarodnom takmičenju čine: Anja Jojić iz Beograda, koja je osvojila zlatnu medalju, kao i Mihajlo Stanojević iz Zaječara, potom još dvoje Beograđana koji su se okitili srebrom, Andrija Grujučić i Katarina Birčanin, te Teodora Bogdanović iz Niša, dok su Nenad Dimitrijević iz Inđije i Andrej Jovanović iz Niša osvojili trofeje.\n“BrainObrain” je, kako se navodi u saopštenju, liderska dečija obrazovna platforma, koja je tokom 16 godina sa uspehom transformisala više od dva miliona dece širom sveta.\nTagovi: medalja medalje mentalna aritmetika sedam medalja


CESID: STANOVNICI MEDVEĐE MANjE UČESTVUJU U DONOŠENjU ODLUKA U ODNOSU NA DRUGE OPŠTINE\nMedveđa - Istraživanje koje je sproveo CESID, uz podršku Evropske Unije, pokazuje da je nivo građanske participacije u opštinama Preševo, Bujanovac i Medveđa znatno niži u odnosu na prosek u Republici Srbiji.\nANA BRNABIĆ:”NEKIM LOKALNIM SAMOUPRAVAMA BIĆE DOZVOLjENO DA ZAPOŠLjAVAJU NOVE LjUDE”\nBeograd - Ministarka državne uprave i lokalne samouprave Ana Brnabić ocenila je da trenutno nema viška zaposlenih u državnoj upravi i da će nekim lokalnim samoupravama biti dozvoljeno da zapošljavaju nove ljude.\nNOVINE U ZAKONU O FINANSIJSKOJ PODRŠCI PORODICAMA SA DECOM\nBeograd - Zakon o finansijskoj podršci porodicama sa decom donosi značajne novine, a najznačajnija je ona koja se odnosi na uvećanje iznosa od 50 odsto za decu sa invaliditetom.\nBeograd - U cilju pružanja podrške osnivanju i opstanku novih preduzeća, Ministarstvo privrede uputilo je javni poziv nezaposlenim licima, početnicima u poslovanju, ali i privrednicima koji su u početnoj fazi razvoja za dodelu bespovrtanih sredstava za nabavku opreme...\nSAOPŠTENjE ZA MEDIJE - 21.02.2017.\nKoordinaciono telo Vlade Republike Srbije za opštine Preševo, Bujanovac i Medveđa saopštava da je neistinita informacija da će Odeljenje Ekonomskog fakulteta iz Subotice u Bujanovcu biti zatvoreno zbog nedostatka sredstava.\nUSPEŠAN NASTUP BUJANOVAČKE OŠ „B.RADIČEVIĆ” NA KONCERTU „ORKESTRI I HOROVI NADE”\nBujanovac – U bujanovačkoj osnovnoj školi „Branko Radičević“ oduševljeni su svojim prvim nastupom na koncertu „Orkestri i horovi nade”, koji je preksinoć održan u Domu vojske u Vranju.\nBUJANOVAČKA BANjA NA SAJMU TURIZMA U BEOGRADU\nBujanovac – Specijalna bolnica za rehabilitaciju Bujanovačka Banja biće jedna od 1.100 izlagača, koja će od 23. do 26. februara predstaviti svoju ponudu na 39. Međunarodnom sajmu turizma u Beogradu.\nPOTENCIJALNI INVESTITORI IZ ITALIJE U MEDVEĐI\nMedveđa - Nebojša Arsić, predsednik opštine Medveđa, primio je u svom kabinetu delegaciju iz Italije, čiji članovi su bili zainteresovani za ulaganje i otvaranje tekstilne proizvodnje, odnosno proizvodnog pogona za proizvodnju čarapa u opštini Medveđa.\nVolonterski izazov je takmičenje volonterskih akcija realizovanih od strane svih ljudi dobre volje koji žele da naprave pozitivnu promenu u svom okruženju. Misija Izazova je da inspiriše i podstakne ljude sa teritorije Balkana da kreiraju društvene promene kroz proces građanskog angažmana i doživotnog učešcća u volonterskim programima.\nU BUJANOVCU ODRŽAN SAJAM PČELARSTVA\nBujanovac – U Bujanovcu je održan drugi međunarodni seminar pčelarstva pod nazivom,„Pčela ne poznaje granice“, na kojem je prisustvovalo oko 350 pčelara iz Pčinjskog okruga, sa severa Makedonije i Kosovskog Pomoravlja.


Peskov: U Rusiji nema manipulacije statistikom o virusu korona - Sputnjik Srbija\n07:35 10.06.2020 Preuzmite kraći link\nPeskova su pitali da li je moguća „manipulacija“ podacima, jer je u Rusiji zabeleženo značajno manje smrtnih slučajeva nego u drugim zemljama, na šta je on odgovorio:\n„Ne, ne slažem se sa tom procenom. Niste pomislili na mogućnost da Rusija ima efikasniji zdravstveni sistem i da je moguće da je veći broj ljudi preživeo“, istakao je Peskov.\nOn je takođe rekao da ruskog predsednika Vladimira Putina pri donošenju odluka nije briga za njegov rejting.\n„Predsednik Putin je mnogo put izjavljivao da ga ne brine njegov lični rejting, kao i da u politici, ako ste pravi državnik, ne treba misliti o svom rejtingu. Ukoliko mislite samo o njemu, nećete moći da donosite odgovorne odluke“, rekao je portparol.\nU Rusiji je otkriveno preko 485 hiljada slučajeva obolevanja od kovida 19, od kojih je više od 242 hiljade osoba izlečeno.\nstatistički podaci, statistika, Rusija, koronavirus, Dmitrij Peskov


Norveške vlasti: Napad lukom i strelom najverovatnije čin terorizma - Svet - Dnevni list Danas\nPočetna » Svet » Norveške vlasti: Napad lukom i strelom najverovatnije čin terorizma\nNapad lukom i strelom u Norveškoj, tokom kojeg je danski državljanin ubio pet osoba, najverovatnije predstavlja čin terorizma, saopštile su danas vlasti.\nSinoćni napad Danca koji je lukom i strelom, a moguće i drugim oružjem, nasumično terorisao građane na više lokacija u mestu Kongsberg, šokirao je Norvešku, a policija za sada nije objavila puno detalja.\nPolicija Kongsberga, mesta sa 26.000 stanovnika nedaleko od Osla, navela je da je 37-godišnji napadač bio u kontaktu sa policajcima pre zločina.\n„Prema onome što do sada znamo, jasno je da su neke žrtve, verovatno sve, ubijene nakon što je policija bila u kontaktu sa počiniocem“, navela je policija.\nMeđu žrtvama su četiri žene i muškarac, starosti između 50 i 70 godina, a u napadu su povređene tri osobe.\nPolicija je navela da je uhapsila osumnjičenog pola sata nakon što je dobila prijavu da je u centru Kongsberga ispaljivao strele.\nIz tužilaštva je Asošiejted presu rečeno da je osumnjičeni posle hapšenja „jasno opisao šta je učinio i priznao da je ubio pet ljudi“.\nNorveška bezbednosna agencije PST navela je različite aspekte napada kao obrazloženje stava da potezi osumnjičenog „trenutno deluju kao čin terorizma“.\nMasovna ubistva su retkost u Norveškoj, u kojoj nema puno kriminala, a napad je momentalno doveo do poređenja sa zločinom iz jula 2011. godine, kada je desničarski ekstremista Anders Bering Brejvik ubio 77 osoba u toj zemlji, koristeći bombu, pušku i pištolj.\nVojin Mijatović, potpredsednik SDP-a, kazao je kako je član Predsedništva Bosne i Hercegovine Milorad Dodik svestan svoga političkog kraja.\nAgenti američkog Federalnog istražnog biroa (FBI) danas su uz...\nVećina Rusa ne drži do demokratskih vrednosti, pokazalo je...\nBritanska kraljica Elizabeta Druga (Elizabeth) odbila je nagradu koju...


Dnavne arhive: april 22, 2012\nObjavljeno pod Sport | Ostavite komentar Železničar Metal Cinkara – Naisa 24:25 (13:11) Objavljeno april 22, 2012 Inđinčanke posle važne pobede u duelu sa Radničkim Jugopetrol u sredi iza nas želele su novu pobedu u duelu sa niškom Naisom. Po domaće devojke sve je rezultatski dobro išlo do same završnice utakmice kada je uporan tim Naise načinio rezultatski preokret i osvojio za njih veoma važne bodove.\nSve je na utakmici krenulo dobro po domaće rukometašice, vodile su većim delom prvog poluvremena, da bi se na kraju otišlo na odmor sa rezultatom 13:11. Ipak taj deo igre je obilovao oštrim startovima gošći koje su uspele da ispovređivaju dve igračice u domaćem timu, virtuoznu Draganu Stanić i Sandru Popović.\nNi to domaćim rukometašicama nije smetalo da i u drugom poluvremenu imaju uglavnom rezultatsku prednost na svojoj strani. Ipak mali broj igračica se na kraju osvetio, a uz to čak šest promašenih sedmeraca su doveli do poraza. Imao je Železničar pri kraju meča 24:23, a gošće potom postižu dva gola i odnose pobedu u Niš.


SKANDALOZNO: "Pobij Srbe" na bilbordu za NATO! | vesti-info.rs\nHomeREGIONSKANDALOZNO: „Pobij Srbe“ na bilbordu za NATO!\nSKANDALOZNO: „Pobij Srbe“ na bilbordu za NATO!\nSkandalozna poruka osvanula u Istočnom Sarajevu, na potezu komunalne službe\nSARAJEVO – Niko od nadležnih na lokalnom nivou ni u institucijama BiH i organizacijama međunarodne zajednice još nije ni pokušao da ukloni uvredljivu i fašističku poruku „Pobij Srbe“ s promotivnog bilborda NATO u Istočnom Sarajevu.\nNa bilbordu koji propagira ulazak BiH u NATO, u nedelju je uočeno da je žutim sprejom ispisano „Pobij Srbe“. Portparol Centra javne bezbednosti Istočno Sarajevo Danka Tešić potvrdila je u ponedeljak za Srnu da su pripadnici ovog centra evidentirali uvredljivu poruku i da su, po izlasku na teren, napravili zabelešku, kao i da tragaju za počiniocima ovog gnusnog čina. Na promotivnom bilbordu „Zato BiH u NATO. Želim živeti u stabilnoj zemlji!“ nalazi se logo Ministarstva odbrane BiH.\nPortparol MO BiH Uma Sinanović rekla je Srni da Ministarstvo nema veze s bilbordom, pogotove ne sa uvredljivim sadržajem.\n– Oštećeni plakat NATO biće u najkraćem mogućem roku zamenjen novim – rečeno je Srni u ambasadi SAD u BiH.\nKomunalni policajci u Istočnoj Ilidži nisu bili dostupni Srni jer su već bili na terenu zbog, kako je rečeno, svakodnevnih obaveza, a načelnik Odeljenja za prostorno uređenje i stambeno-komunalne poslove Nenad Berjan rekao je da će otići na mesto incidenta i potom se izjasniti o tome.


Mini Maxi liga u Zaječaru | TV Istok\nDate: decembar 02, 2017\nUtakmicama 3 i 4. kola jesenjeg dela prvenstva, ovog vikenda je u Zaječaru je nastavljena MINI MAMAXI LIGA – TIMOČKA KRAJINA. Na ovom takmičenju učestvuju fudbaleri iz mladjih kategorija, rodjeni 2007, 2008, 2009 i 2010 godine, a klubova koji dolaze iz Bora, Knjaževca, Negotina, Sokobanje i Zaječara. Učešće su uzele 32 ekipe u 5 kategorija. Organizator je Sportski savez grada Zaječara u saradnji sa Mini maxi ligom iz Beograda.\nPrevious : Sportska oprema za fudbalere u Zaječaru\nNext : Zaječar: U toku je snimanje novogodišnjeg programa televizije „Istok“


Šta donosi novi projekat stanogradnje u Srbiji? - GRENEF\nŠta donosi novi projekat stanogradnje u Srbiji?\nPredsednik Aleksandar Vučić najavio je projekat državne stanogradnje, namenjen prvenstveno pripadnicima vojske, policije, mladim naučnicima i mladim bračnim parovima, koji bi omogućio da kvadrat u Beogradu košta oko 550 evra, a u drugim mestima od 450 do 470. Vučić je rekao da bi, “uz pomoć države i lokalne samouprave, kvadrati stana mogli da imaju tu cenu”, i dodao da je za realizaciju potrebno desetak godina, ali da bi prvi rezultati mogli da se vide već za tri godine.\n– Za stan od 60 kvadrata trebalo bi da se izdvoji oko 30.000 evra i to tako što bi subvencija države bila 3.000, kupac bi platio 3.000 evra, a onda bi ostatak isplaćivao kroz kredit, uz mesečnu ratu od oko 125 evra u prvih 25 godina i oko 50 evra – u poslednjih pet godina, rekao je Vučić. Predsednik je, međutim, naglasio da bi uslov za kupovinu ovakvih jeftinih stanova bio da u narednih 15-20 godina mora da se ostane i radi u Srbiji.\nVlada Srbije ima novca da podrži masovnu stanogradnju\n– Za Vladu ne postoji bolje i mudrije ulaganje od ulaganja u građevinsku industriju i gradnju stanova. Svaki dinar uložen u ovako velike projekte, kakav je izgradnja dva miliona kvadrata za pripadnike vojske, policije, ali i za mlade bračne parove i naučnike, višestruko se vraća i dodatno pokreće našu privredu. Takvi projekti omogućiće i veliki broj novih radnih mesta ne samo u našim građevinskim kompanijama, već i u oblastima kao što je proizvodnja građevinskog materijala, keramike, nameštaja i ostalih delatnosti, rekla je Mihajlovićeva za „Blic“.\n– Od dogovora svih tih učesnika zavisiće kako lokacije novih stanova, tako i konačna cena nekretnina, koja mora biti povoljna i dostupna građanima. Vlada danas ima dovoljno novca da pomogne jedan ovako važan projekat, kao i da bude njen garant. Ministarstvo građevinarstva već je uputilo parlamentu predlog o smanjenju nekoliko taksa iz oblasti građevinarstva koje se, u zavisnosti od objekata koji se grade, mere uštedama stotina hiljada dinara, rekla je Mihajlovićeva.\nZa stan od 60 kvadrata trebalo bi da se izdvoji oko 30.000 evra


Festival "Srećna deca" povodom Dana dece prvi put u Srbiji\nAmbasador Turske u Srbiji Tanju Bilgic na srpskom jeziku naveo je da je ovaj datum jako bitan za Tursku, jer je na današnji dan osnovan Narodni parlament Turske\nBojana Stojanovic | 23.04.2019\nPrvi festival "Srećna deca" povodom praznika dece, koji se obeležava od 1920. godine u Turskoj, održan je danas u Beogradu u prisustvu 300 učenika beogradskih osnovnih škola, a u organizaciji Instituta "Yunus Emre" i pod pokroviteljstvom ambasade Turske u Srbiji, javlja Anadolu Agency (AA).\nDanašnji dan se svake godine različitim aktivnostima obeležava kao praznik dece, otkako ga je 1920. godine osnivač Republike Turske Mustafa Kemal Ataturk posvetio svoj deci sveta.\nPomenuti praznik se ove godine prvi put obeležava u Srbiji i to u kulturnom centru "Vlada Divljan", na opštini Palilula u Beogradu.\nAmbasador Turske u Srbiji Tanju Bilgic na srpskom jeziku naveo je da je ovaj datum jako bitan za Tursku, jer je na današnji dan osnovan Narodni parlament Turske.\n"Takođe, današnji dan slavimo i kao praznik dece. Svake godine u Turskoj na ovaj dan organizujemo razne aktivnosti. Hteli smo da i mi kao ambasada organizujemo nešto za vas, zato smo se sada okupili. Čestitam vam svima Dan dece, zahvaljujem se Institutu 'Yunus Emre' i svim našim sponzorima. Živeo 23. april - Dan dece", kazao je on.\nOn je i deci kolega iz ambasade Turske u Srbiji, kao i deci iz turskih institucija koji su prisustvovali ovom festivalu, poželeo lep provod i da se osećaju kao kod kuće.\nDirektor Yunus Emre Instituta u Beogradu Fahri Akdogan poželeo je svima dobrodošlicu na prvi festival ovakve vrste koji se organizuje u Srbiji.\n"Želja nam je da ova proslava s godinama preraste u tradiciju", dodao je.\nNa festivalu, čiju su realizaciju pomogle turske firme koje posluju u Srbiji, poput lanca prodavnica Waikiki i Simit Saraya, nastupio je i dečiji hor Lira, izvedene su i himne Srbije i Turske, a deci su dodeljeni pokloni.\nFestival je organizovan uz podršku Ministarstva prosvete, nauke i tehnološkog razvoja Srbije i uz doprinos beogradske Opštine Palilula.\nambasador Turske u Srbiji Tanju Bilgic Beograd direktor Yunus Emre Fahri Akdogan Festival Srećna deca\nBeograd: Sahranjen glumac Mihailo Miša Janketić\nBeograd: I ove subote građani protestovali protiv vlasti, poručili da će šetnje biti nastavljene\nBeograd: Počeo dvodnevni Svetski doner samit


Devet učenika osnovnih i srednjih škola iz Beograda, većinom iz O.Š. Drinka Pavlović, i njihova mentorka, profesorka biologije Marina Drndarski, osvetlali su obraz svojim ustanovama, gradu i zemlji na globalnom takmičenju u pisanju eseja o postizanju 15. cilja održivog razvoja – Život na zemlji. Sada im je potrebna finansijska pomoć da otputuju u Vankuver na dodelu nagrada i debatu o Životu na zemlji, koja se posebno ocenjuje.\nNišta manje zanimljiv je esej koji se bavi mogućim tehnologijama budućnosti, poput baterija koje od vazduha proizvode energiju. Kako kaže profesorka Drndarski za Balkan Green Energy News, učešće u ovom takmičenju može decu da opredeli za buduće zanimanje. U skladu s tim, navijamo da Stefanija Živanović, jedna od dve dobitnice zlatnih medalja iz Srbije, izabere da se u budućnosti bavi vizionarskim poslom koji će doprineti postizanju Ciljeva održivog razvoja.\nRok za prijavljivanje ističe 31. maja\nZa početak, pozivamo društveno odgovorne kompanije i pojedince da pomognu Stefaniji i njenim drugarima i sjajnoj profesorki da otputuju u Vankuver. Dodela nagrada i debata, kojima je domaćin vlada Britanske Kolumbije, jedne od kanadskih provincija, odigraće se u julu, a rok za registraciju ističe 31. maja.\nZainteresovani mogu da se obrate direktoru O.Š. Drinka Pavlović, na sledeće adrese i brojeve telefona:\nDrndarski, profesorka biologije u O.Š. Drinka Pavlović, već četvrtu godinu za redom podstiče učenike da učestvuju u ovom globalnom takmičenju koje organizuje dobrotvorna organizacija Trust for Sustainable Living (TSL), svake godine sa sve većim uspehom i zapaženijim rezultatima. Devetoro finalista i dobitnika specijalnih priznanja iz Srbije ove godine su se probili u konkurenciji 1.470 dece iz 53 zemlje, kaže Drndarski.\nNajmlađi učesnik iz Srbije, koji je dobio specijalno priznanje (Honorable Mention), je Aleksandar Marković Ćorac (11). Imena ostalih učenika iz Srbije koji su finalisti ili su osvojili specijalna priznanja su navedena u tabeli sa internet prezentacije Trust for Sustainable Living.\nTagovi: ciljevi održivog razvoja\nPočetna » Vesti » Životna sredina » Pomozimo deci da otputuju u Vankuver na dodelu nagrada i debatu\nPlanetarac / 05.04.2019.\nBravo za ove mlade ljude i za njihovu profesorku!\nPostigli su veliki uspeh u jakoj konkurenciji i Srbija ima čime da se pohvali.\nNajiskrenije se nadam da će otputovati u Vankuver, jer su oni svoj deo posla u veoma brojnoj konkurenciji izuzetno uspešno odradili, pa bi za državu bila sramota da se ne pojave na dodeli nagrada i na finalnoj debati.\n(Novinarka je napisala pohvalno sadržajan i informativan tekst, što je u današnjoj medisjkoj praksi retkost).


OŠTRE PORUKA PREMIJERA “Nema isplate plata bez poreza i doprinosa” | Srpska Info\nOŠTRE PORUKA PREMIJERA “Nema isplate plata bez poreza i doprinosa”\nAutor: Srna 04.03.2020. 13:52 ➔ 15:33\n– Svi domovi zdravlja i bolnice u Srpskoj moraju ovo poštovati i korigovati ugovore. Građani Srpske moraju biti zadovoljni uslugama u zdravstvenom sektoru Srpske – rekao je novinarima Višković, koji je prisustvovao sastanku ministra zdravlja i socijalne zaštite Alena Šeranića sa direktorima domova zdravlja u Srpskoj.\nSmjene u javnim preduzećima sa negativnim poslovanjem\nPredsjednik Vlade Republike Srpske Radovan Višković poručio je da će biti sankcionisan svaki rukovodilac javnog preduzeća ukoliko se utvrdi da je personalno odgovoran za negativan rezultat poslovanja.\nVišković je istakao da će analizirati svačiji rad, ali da neće biti smjena “zato što to traži neki medij ili neko drugi”.\n– Ne mogu tražiti, pod znacima navodnika, smjenu direktora Hidroelektrana na Trebišnjici zato što u odnosu na prošlu godinu ima lošiji rezultat, koji nije negativan, zato što nije radila Hidrocentrala Dubrovnik – rekao je Višković novinarima u Banjaluci.\nOn je ponovio da će biti smjena, ali i podsjetio da se po zakonu završni finansijski računi sačinjavaju do kraja februara. Višković je napomenuo da je bilo smjena i u proteklih godinu dana, poput određenih direktorskih pozicija u preduzećima “Putevi Republike Srpske” i “Šume Republike Srpske”.\nGovoreći o odgovoru Vlade na najavljeni veliki priliv migranata, premijer Srpske je rekao da je plan usmjeren na zaštitu građana i imovine Srpske.\n“Virus korona je udar na svjetsku ekonomiju”\nPredsjednik Vlade Republike Srpske Radovan Višković rekao je da je sigurno da će se posljedice virusa korona odraziti na ekonomiju i da će predstavljati udar na svjetsku ekonomiju.\nVišković je naglasio da još nema tačnih procjena, te da je sigurno da će se odraziti na domaću, ali više na svjetsku privredu.\n– Možda ne bi trebalo kao predsjednik Vlade da to kažem, ali hoću kao čovjek da kažem da je korona virus izmišljen da bi se zaustavio privredni rast, pogotovo nekih zemalja koje su u određenom momentu pojavile tamo gdje neki drugi smatraju da ne bi trebalo da se nađu – istakao je Višković.\nTagovi: Doprinosi,plate,porezi,Radovan Višković


Potpisani ugovori o dodjeli sredstava po „Programu podrške razvoju poduzetništva i obrta za 2015.godinu“\nU Ministarstvu za privredu BPK Goražde\nMinistar za privredu Bosansko-podrinjskog kantona Goražde Esed Radeljaš potpisao je danas ugovore sa obrtnicima kojim su odobrena podsticajna sredstva na osnovu prijedloga projekata koji će se sufinansirati po „Programu podrške razvoju poduzetništva i obrta za 2015.godinu“.\nSredstva za realizaciju ovog Programa u iznosu od 50.000 KM obezbjeđena su u budžetu Ministarstva za privredu, a na javni poziv prijavilo se devet obrtnika za čije projekte su odobrena finansijska sredstva u iznosu od 14.736 KM. Obzirom da sredstva namijenjena za realizaciju ovog programa nisu utrošena, objavljen je i drugi javni poziv na koji se mogu prijaviti obrtnici s prostora našeg kantona.\n„Sredstva su namijenjena za otvaranje novih radnih mjesta i zadržavanje postojećih kroz nabavku mašina i repro materijala. Smatram da sredstva nisu dovoljna, ali ćemo u narednom periodu nastojati da u saradnji sa obrtnicima pokušamo doći do većih sredstva kroz njihove prijedloge šta je to za njih najbolje. Oni su prošli put predložili da to budu sredstva u iznosu od 500 do 1.500 KM, smatrajući da je to dovoljno, ali ćemo za 2016.godinu nastojati da napravimo bolji raspored“- kazao je ministar za privredu BPK Goražde Esed Radeljaš.


Banjaluka spremna za teretne avione Turkiš erlajnza | Banjaluka.net\nBanjaluka spremna za teretne avione Turkiš erlajnza\nČelnici “Aerodroma RS” trebalo bi do kraja mjeseca sa predstavnicima “Turkiš erlajnza” da potpišu ugovor kojim će konačno biti otvorena vrata da avioni natovareni rashlađenim mesom polijeću iz Banjaluke.\nU planu poslovanja “Aerodroma RS” za period od 2017. do 2019. godine navedeno je da će banjalučki aerodrom nakon izgradnje kargo skladišta i nabavke neophodne opreme u 2017. godini preuzeti kompletne potrebe za teretnim saobraćajem u regionu.\n– Ugovor sa “Turkiš erlajnzom” u vezi sa opsluživanjem njihovih kargo vazduhoplova planiramo zaključiti u januaru ove godine – navedeno je u tom dokumentu.\nDirektor “Aerdoroma RS” Miroslav Janjić nada se da bi do kraja mjeseca moglo doći do potpisivanja ugovora ističući da su pregovori sa “Turkiš erlajnzom” intenzivirani od sredine prošle godine.\n– Turska avio-kompanija uključila se aktivno u pregovore, a mi smo bili jedan od prvenaca u ovom poslu. Kada će početi transport mesa sa banjalučkog aerodroma ne zavisi samo od nas i od avio-kompanije već od spremnosti klijenata sa jedne i druge strane, odnosno od proizvođača mesa u BiH i kupaca u Turskoj te od kompletnog privrednog aranžmana koji prati taj posao – kazao je Janjić.\nPotpisivanje ugovora sa najvećom turskom i jednom od vodećih svjetskih avio-kompanija, ističe Janjić, mnogo bi značilo za razvoj poslovanja banjalučkog aerodroma i njegovu budućnost.\n– Ovaj posao bi nam značio zbog pozitivnih efekata koji su posebno značajni u periodu kada smo na pragu velikih investicija – rekao je Janjić.\n“Aerodromi RS” su se u septembru prošle godine zadužili sedam miliona maraka kod Investiciono-razvojne banke RS kako bi bilo realizovano više investicija uključujući i objekat za potrebe razvoja kargo saobraćaja površine 1.350 kvadratnih metara. Sve investicije trebalo bi da budu završene u drugoj polovine ove godine.\n“Aerodromi RS” u 2017. godini planiraju da intenziviraju aktivnosti na uspostavljanju dnevnog leta na liniji Beograd – Banjaluka.\n– Ukoliko “Er Srbija” ne donese odluku o uvođenju dnevnog saobraćaja, a ukupni broj putnika bude stagnirao ili opadao, započeće kontakte sa nekoliko avio-kompanija kojima je naše tržište interesantno. Takođe, planiramo da u 2017. godini u školski centar beogradskog aerodroma “Nikola Tesla” pošaljemo na obuku određeni broj naših radnika – navedeno je u dokumentu “Aerodroma RS”.\nOvogodišnji rad na izvoru rijeke Plive, jubilarna deseta likovna kolonija, počinje večeras svečanim otvaranjem od 20 časova. Likovna kolonija “Pliva” ove godine okupiće 14 umjetnika iz Srbije i Republike Srpske, piše “Glas Srpske”. “Uz već afirmisane stvaraoce, tu su i mladi autori koji zaslužuju pažnju i podršku, tako da se ostvaruje sinteza potvrđenog umjetničkog iskustva\nNEMA NUSPOJAVA: Testiranje vakcine protiv virusa korona kod prve grupe dobrovoljaca ulazi u završnu fazi\nRusko ministarstvo odbrane i Nacionalni istraživački centar za epidemiologiju i mikrobiologiju Gamalei počeli su finalnu fazu kliničkog ispitivanja vakcine protiv virusa korona, a testiranje prve grupe dobrovoljaca kod kojih je ispitivana bezbjednost i tolerantnost vakcine, završiće se 15. jula, prenosi Tanjug. Drugoj grupi volontera kod kojih se testira efikasnost i imunogenost vakcine, biće ubrizgan drugi


Nacionalna služba za zapošljavanje obustavlja rad sa strankama - PRIJEPOLJE ONLINE\nNacionalna služba za zapošljavanje obustavlja rad sa strankama\nPrijepolje/Nova Varoš/Priboj – Na osnovu mera utvrđenih Odlukom o uvođenju vanrednog stanja od 16. marta 2020. godine obaveštavamo Vas da se počev od utorka 17. marta u svim organizacionim jedinicama Nacionalne službe za zapošljavanje obustavlja neposredan rad sa strankama.\n-Neće se vršiti prijavljivanje na evidenciju nezaposlenih lica, niti će se evidentirati obavezno lično javljanje tražioca zaposlenja. Molimo sve poslodavce koji podnose zahtev za izdavanje / produženje radne dozvole da ga upute elektronskim putem na mejl adrese filijala, u skladu sa obaveštenjem koje se nalazi na veb sajtu Nacionalne službe za zapošljavanje u odeljku „dokumenti / dozvole za rad“. Takođe molimo sve klijente da koriste alternativne oblike komunikacije – telefon, mejl i drugo – navode iz Nacionalne službe za zapošljavanje.\nКontakt telefoni i mejl adrese putem kojih zainteresovana lica mogu dobiti sve potrebne informacije vezane za rad filijala Nacionalne službe nalaze se na internet stranici NSZ www.nsz.gov.rs i na ullaznim vratima svake filijale.\nThe post Nacionalna služba za zapošljavanje obustavlja rad sa strankama appeared first on PPmedia.


Časopis Industrija :: Najavljen drugi po redu sajam „Nauka za privredu“ za 6. decembar 2018.\nSajam „Nauka za privredu“, drugi po redu, biće održan u četvrtak, 6. decembra 2018. godine na Novosadskom sajmu sa početkom u 10.00 časova, najavljeno je danas na konferenciji za novinare.\n„Cilj ove sajamske manifestacije je da dođe do neke vrste preklapanja, odnosno da nauka oplemeni našu privredu i da transferiše znanja koja bi sigurno mogla da pojačaju, da povećaju kapacitete naših privrednih subjekata“, rekao je generalni direktor Novosadskog sajma mr Slobodan Cvetković istakavši da će ove godine Sajam trajati jedan dan i da će akcenat biti na bilateralnim sastancima i transferima znanja.\nSajam se organizuje na inicijativu Pokrajinske vlade, a realizuje u saradnji sa Pokrajinskim sekretarijatom za visoko obrazovanje i naučnoistraživačku delatnost, Razvojnom agencijom Vojvodine (RAV) i Privrednom komorom Vojvodine (PKV).\n„Ove godine je težište na proizvodnji hrane i dodatnim delatnostima koje gravitiraju u tom segmentu. Mi ovaj događaj posmatramo kao krunu celogodišnjeg rada svih segmenata, koji imaju zadatak da povežu nauku i privredu“, rekao je na konferenciji sekretar Udruženja industrije PKV mr Zoran Trpovski i dodao da je mišljenja da se krećemo u pravcu da saradnja nauke i privrede bude permanentna stvar i da, kako kaže, ovakvi događaji budu kruna nečeg što se dešava svaki dan, a što je značajno i za privrednike i za naučne institucije.\nCentralna tema ovogodišnjeg Sajma je hrana. Fakulteti, naučnoistraživački centri i laboratorije sa Univerziteta u Novom Sadu firmama će ponuditi rešenja koja mogu da unaprede proizvodnju i plasman proizvoda i usluga, da razviju nove proizvode i poboljšaju konkurentnost na domaćem i ino tržištu. Pokrajinski sekretar za visoko obrazovanje i naučnoistraživačku delatnost prof. dr Zoran Milošević istakao je da je upućeno 2500 poziva privrednim subjektima.\n„Uradićemo sve što bi u jednu reč stalo – isprovociraćemo saradnju. Ona nažalost nije snažna i ona ne pokazuje unutrašnje mehanizme, rekao bih, pokretanja. Potrebno je očigledno dosta još uraditi spolja subvencijama i sugerisanjem da se opasnost svake ekonomije kreće u odsustvu proširene reprodukcije“, rekao je prof. dr Zoran Milošević i dodao da fakulteti jesu prirodno stanište novih ideja, inovacija, a kako kaže, naši instituti moraju biti pokretači novog lica srpske privrede.\nUčesnici Sajma su fakulteti Univerziteta u Novom Sadu (Poljoprivredni, Tehnološki, Ekonomski, Tehničkih nauka, Pravni, Prirodno-matematički, Filozofski, Fakultet sporta i fizičkog vaspitanja, Akademija umetnosti i Tehnički fakultet „Mihajlo Pupina“ u Zrenjaninu), kao i instituti (Biosens, Naučni institut za prehrambene tehnologije, Naučni institut za veterinarstvo, CEMFIK – Centar za medicinsko-farmaceutska istraživanja i kontrolu kvaliteta, Institut za nizijsko šumarstvo i Institut za ratarstvo i povrtarstvo), kao i Univerzitet „Edukons“ u Sremskoj Kamenici. Biće organizovani i poslovni sastanci izlagača i predstavnika kompanija, nakon čega će uslediti četiri panel diskusije.\n„Prva je u vezi sa tehnologijom, kvalitetom i bezbednosti hrane i tu ćemo imati 15 izlagača, koji će predstaviti rezultate koji mogu vrlo brzo da se implementiraju u privredne aktivnosti. Zatim imamo informacione tehnologije i automatizaciju u kojem ćemo imati četiri izlaganja i imaćemo jedno premijerno izlaganje na temu pametnih gradova“, rekao je prorektor za nauku Univerziteta u Novom Sadu prof. dr Stevan Stankovski i dodao da će u trećem panelu na temu ishrane, fizičke aktivnosti i zdravlja učestvovati osam izlagača, dok će u četvrtom, koji obuhvata konsalting, obuke i dizajn, biti 11 izlagača.\nDirektor RAV Nikola Žeželj istakao je da RAV na različite načine podržava privredu, od finansijske do savetodavne podrške u cilju unapređenja poslovanja privrednih subjekata, a samim tim i celokupne privrede i izrazio nadu da će Sajam posetiti veliki broj zainteresovanih privrednika i da će se ova sajamska manifestacija, kako kaže, ponavljati što češće.\nMinistarstvo za evrointegracije, Fond za inovacionu delatnost i Pokrajinski sekretarijat za visoko obrazovanje i naučnoistraživačku delatnost će izložiti aktuelne informacije o instrumentima podrške saradnji nauke i privrede.\nRadno vreme Sajma „Nauka za privredu“ biće od 10 do 17 časova, a ulaz se neće naplaćivati.


COMNET: Najoštrije osude monstruozne pretnje smrću Predsedniku Vučiću -\nUdruženje elektronskih medija Comnet najoštrije osuđuje monstruozne pretnje smrću upućene predsedniku Srbije Aleksandru Vučiću od strane sociološkinje Vesne Pešić putem društvene mreže Tviter.\nOvakvi brutalni istupi u javnosti i pretnje u kojima se pominje „ cev u glavu“, su apsolutno nedopustivi u bilo kom demokratskom društvu i ne smeju biti način komunikacije javnih ličnosti, pogotovo onih, koji sebe smatraju intelektualcima i pretenduju da se bave politikom.\nUmesto da svojim delovanjem daju dobar primer i doprinesu daljoj demokratizaciji društva, pojedinci, među kojima je i Pešićeva, doprinose širenju govora mržnje, stvaranju tenzija i učestvuju u skandaloznoj hajci na predsednika Srbije Aleksandra Vučića, a često i na članove njegove porodice, što je presedan u dosadašnjoj političkoj praksi.\nZato, kao udruženje, koje okuplja medije i koje ima direktan kontakt sa javnošću, apelujemo da hitno prestane monstruozna hajka na predsednika Srbije, pogotovo imajući u vidu značaj institucije predsednika države, koja sama po sebi zahteva poštovanje, bez obzira na politička opredeljenja.\nTakođe, još jednom ističemo neophodnost prestanka govora mržnje i nasilja, u najboljem interesu svih građana Srbije i stvaranju uslova za razvoj kulture dijaloga u društvu.\nBOG SE JAVI! Vrščanin Nemanja Petrović pobednik Bogoljavljenskog plivanja za Krst Časni\nCrveno upozorenje za Srbiju, visok nivo UV zračenja\nUNIJA ŽENA SNS: Briga o starijim sugrađanima (VIDEO)\nPredavanje o plasteničkoj proizvodnji aromatičnog bilja 11. marta u Vršcu\nAutor admin mart 9, 2019


Beta 11. novembra 2020. 12:35\nMaradonin psiholog Dijego Dijas, koji o njemu brine u privatnoj klinici Olivos, rekao je danas da su legendarnom fudbaleru potrebni lekari, terapija i „velika podrška porodice“.\n„U odredjenim stvarima, Dijego Maradona je kao i svi drugi… Uz ista ograničenja, teškoće i prednosti koje ima svako ljudsko biće. Sada je najvažnije da je on stabilno, da se kontroliše u pogledu faramkoloških pitanja i nivoa ishrane i odmora“, rekao je Dijas.\n„Onda će moći da se nastavi sa sistemom prema pacijentu poput Dijega Maradone. To mora biti uz prisustvo terapeuta, medicinskih sestara, lekara i što je najvažnije, njegove porodice“, dodao je on.\n„On je pacijent koji živi u ekstremima“, rekao je Luke i dodao da bi Maradona mogao da prestane sa stresom koji je štetan po njegovo zdravlje.


Pripadnici Ministarstva unutrašnjih poslova - Uprave saobraćajne policije u svim policijskim upravama u Srbiji simboličnim gestom, poklanjanjem cveća, čestitali su danas sugrađankama 8. mart - Dan žena.\nSugrađanke kojima su policajci, prilikom redovne kontrole saobraćaja čestitali Dan žena i poklanjali cveće, bile su prijatno iznenađene i nisu krile oduševljenje.\nSugrađanka koja ističe da poštuje saobraćajne propise i kaže da je očekivala redovnu rutinsku kontrolu, ističe da je oduševljena ovim gestom policije.\n„Svaka čast našoj policiji i sve pohvale za ove momke koji brinu o našoj bezbednosti i požrtvovano rade“, kaže ona.\nDruga dama dodaje da nikada nije doživela ovakav gest koji smatra još jednim korakom u inače odličnoj saradnji sa policijom.\nPolicijski službenici koji su damama poklanjanjem cveća, prilikom redovne kontrole saobraćaja, čestitali praznik ističu da su na ovaj način želeli da im i oni ulepšaju današnji dan i još jednom ih podsete da poštuju saobraćajne propise i pažljivo i oprezno voze zbog vremenskih uslova.\n„Povodom 8. marta – Dana žena odlučili smo da lepim gestom obradujemo žene vozače i da im prilikom kontrole saobraćaja poklonimo cveće. Žene su bile poprilično iznenađene“, kaže policijski službenik.\nPripadnici Ministarstva unutrašnjih poslova i na ovaj način žele da pokažu da prevencija, briga i uzajmno poštovanje građana i policije predstvaljaju važan faktor u postizanju veće bezbednosti i približavanja rada policije građanima.


Brčanski Forum - Centar Brčko Distrikta izgleda kao da smo upravo izašli iz rata\nCentar Brčko Distrikta izgleda kao da smo upravo izašli iz rata\nI pored svih nastojanja da se izgradnjom pješačke zone u centru grada barem približi ambijentalnom izgledu srednje razvijenih gradova u BiH, od kojih mnogi imaju i do 20 puta manji budžet, svaki iole pažljiviji prolaznik će uočiti u centru Brčkog ruševne objekte, polomljena stakla i smeće.\nNeko bi pomislio da je Brčko upravo izašlo iz rata, a ne da je od njega prošlo skoro 25 godina. Samo u strogom centru grada u dužini od 200 metara nalazi se u ruševnom stanju i opasnom po građane nekoliko objekata, počev od nekadašnjeg Caffea 5, preko bivših Velminih samoposluga, pa do privatnog objekta preko puta pošte. Zaista, da ne povjerujemo da niko ništa ne poduzima da se ovi objekti izoluju od prolaznika kako u fizičkom tako i u vizuelnom smislu.\nNajgore od svega toga je da se neki od ovih objekata nalaze u vlasništvu Distrikta, a ne privatnih lica, što je velika sramota za ovdašnju vlast???.\nOčigledno da se ova vlast ne želi baviti izgledom grada i sigurnošću građana u tom gradu. Da ta vlast ima imalo pameti i političke mudrosti pristupila bi usvajanju zakona koji bi omogućio rušenje i uklanjanje ovih objekata o kojima više niko ne vodi računa, u smislu njihovog održavanja i koji predstavljaju opasnost po sigurnost i zdravlje ljudi a koji predstavljaju ruglo za jednu sredinu koja pretenduje da bude turističko mjesto.